Sukobi na demonstracijama u Prištini\nPolicija u Prištini nastojala je da suzavcem i biber-sprejom rastera demonstrante\nPolicija koristila suzavac i biber-sprej da bi rasterala demonstrante iz pokreta Samoopredeljenje koji se protive razgovorima sa Srbijom\nPolicija na Kosovu je bila primorana da upotrebi suzavac da bi u Prištini rasterala nacionaliste koji su je gađali kamenicama, da bi iskazali svoje protivljenje razgovorima sa Srbijom pod pokroviteljstvom Evropske unije.\nVlasti su danas saopštile da je u sukobu ispred sedišta vlade poveđeno najmanje 18 policajaca i nekoliko demonstranata. Policija je nakratko pritvorila nekoliko poslanika iz ultranacionalističkog pokreta "Samoopredeljenje" koji su se pridružili protestu.\nDemonstranti su oštro kritikovali premijera Hašima Tačija, koji se u petak u Briselu sastao sa srpskim premijerom Ivicom Dačićem, uz posredovanje visoke predstavnice Evropske unije za spoljnu politiku Ketrin Ešton. To je bio sastanak predstavnika dve strane na najvišem nivou od otcepljenja Kosova 2008.\nPokret "Samoopredeljenje" tvrdi da je sramotno i kriminalno za Tačija da učestvuje u razgovorima sa Srbijom koja, kako se navodi, odbija da se izvini za dvogodišnji rat koji je vodila protiv Albanaca na Kosovu.


Rusi stižu na zimovanje u Srbiju | KOPAONIK\nBy BS 13 septembra, 2015 06:31\nNaša zemlja se, prema pisanju današnjeg Kurira, prvi put našla u ponudi kao zimska ski-destinacija, jer je jedina evropska država sa zimskim turističkim centrima i dosta visokim nivoom usluga za koju Rusima nije potrebna viza. Razlog tome je nagli pad odlaska ruskih turista u inostranstvo zbog slabljenja rublje, pa su ruske turističke organizacije u prilici da traže nove, jeftinije destinacije, u kojima će se naći i Srbija.\nMoskovski dnevnik Komersant, na koga se poziva ovaj list, navodi da su anketirane ruske turističke agencije navele da već nude Srbiju kao destinaciju, među kojima je veliko interesovanje za ski destinacije. Srbija je jedina evropska država sa zimskim turističkim centrima i dosta visokim nivoom usluga za koju Rusima nije potrebna viza.\nPodsećamo da su početkom juna predstavnici menadžmenta ruske TUI grupe boravili na Kopaoniku gde su sa predstavnicima Skijališta Srbije razgovarali o mogućnostima razvoja turističkih programa.


U oktobru prve tužbe zbog bolesti izazvanih bombardovanjem - mojKontakt portal\nPredsjednik Udruženja građana “Osiromašeni uranijum” Sreto Nogo, koji je pokrenuo inicijativu da se tuže zemlje NATO i da građani dobiju odštetu, izjavio je da očekuje da prve tužbe budu napisane u oktobru.\n“Naši advokati će nacrte tužbi sa dokazima dostaviti kolegama advokatima u Njemačkoj, Italiji, Francuskoj, Velikoj Britaniji i SAD. Intenzivno razgovaramo sa pravnicima iz ovih zemalja. Njihovi advokati će dobijati punomoć od naših građana koje će zastupati”, rekao je Nogo za “Politiku”.\nOn je pojasnio da je odluka da tužbe budu podnesene pred nacionalnim sudovima tih zemalja donesena jer u Udruženju smatraju da građani Srbije imaju ista prava kao i građani drugih zemalja Evrope.\n“Obratićemo se i Evropskom sudu za ljudska prava”, najavio je Nogo i dodao da se Udruženju do sada javilo oko stotinu ljudi, uglavnom sa juga Srbije – iz Vranja, Niša, Bujanovca, Preševa, Surdulice.\n“Apelujem da nam se jave građani Pančeva sa medicinskom dokumentacijom o malignim bolestima. Nije riječ samo o osiromašenom uranijumu, nego o svim onim otrovima koji su nastali agresijom NATO-a”, naglasio je Nogo.\nNa pitanje kako će dokazati uzročno-posljedičnu vezu između bombardovanja i nastanka bolesti, Nogo kaže da će to dokazivati ljekari, a da će Udruženje organizovati pravnički dio posla.\n“Povezanost osiromašnog uranijuma i kancerogenih oboljenja već je dokazana u Italiji”, rekao je Nogo i podsjetio da je pokrenuto više od 80 sudskih postupaka protiv Ministarstva odbrane Italije i da su svi ti procesi dobijeni.\nOn je ukazao da se bivši italijanski vojni pilot Dominiko Leđero od 1987. godine bori da dokaže istinu o posljedicama osiromašenog uranijuma po zdravlje vojnika u svjetskim misijama.\n“Oboljeli italijanski vojnici i članovi porodica vojnika koji su preminuli dobili su velike odštete”, neveo je Nogo.\nOdgovarajući na pitanje kako će obezbijediti sredstva za skupe sudske postupke, Nogo kaže da će ovih dana biti objavljen proglas u kojem će zamoliti sve građane dobre volje da pomognu donacijama ili sponzorstvom.\n“Naši građani koji će biti podnosioci tužbi neće platiti ništa. Velika bi stvar bila da i država pomogne, ali želimo da država ostane po strani, jer smo izgubili mnoge sporove u kojima je ona učestvovala, i pred nacionalnim sudovima, i pred Evropskim sudom za ljudska prava”, rekao je Nogo.\nPrevious Previous post: Stefan Mladenović, prva truba 58. Sabora u Guči\nNext Next post: Humanitarni teniski spektakl u Banjaluci: Rukometaši igraju tenis\n21. 05. 2019., 02:34


Gde god da se nalaziš, Smart Home uređaji i aplikacija ti omogućavaju da putem mobilnog telefona ili tableta kontrolišeš bezbednost svog doma i upravljaš uređajima kao što su senzori za pokret, dim, vodu, grejanje, klimu, peglu i druge kućne aparate.\nZa instalasciju nisu potrebni nikakvi kablovi, već samo da povežeš Smart Home aplikaciju sa Smart Home uređajima. Bez obzira koje Smart Home uređaje imaš, da li je to kamera za video nadzor, pametna utičnica ili prekidači, senzori za dim ili vodu, možeš ih povezati sa Smart Home aplikacijom u tri koraka.\n1. Poveži svoj telefon ili tablet na Wi-Fi mrežu i omogući usluge lokacije.\n2. Preuzmi svoju Smart Home aplikaciju preko Google Play prodavnice ili Apple Store-a.\n3. Uključi svoje Smart Home uređaje i poveži ih sa Smart Home aplikacijom prateći detaljne korake navede u aplikaciji.\nWi-Fi ruter je neophodno da imaš zbog međusobnog povezivanja uređaja, kao i povezivanja sa serverom i aplikacijom. Wi-Fi ruter može imati bilo koju internet konekciju.\nPrilikom prvog povezivanja uređaja i aplikacije, neophodno je da uređaji i telefon ili tablet budu u istom mrežnom okruženju odnosno 2G, 3G ili 4G mreži. Nakon uspešnog povezivanja, njima možeš upravljati daljinski bilo kojom mrežom putem Smart Home aplikacije.\nBroj senzora odnosno Smart Home uređaja koje je moguće povezati na jedan ruter zavisi od samog rutera, odnosno od broja podržanih uređaja koji se mogu povezati putem Wi-Fi signala.


MIP Crne Gore kritikuje Deklaraciju RS o SPC\nProtestno okupljanje u Podgorici pristalica Srpske pravoslavne crkve\nMinistarstvo vanjskih poslova Crne Gore oštro osuđuje odluku Skupštine Republike Srpske da usvoji Deklaraciju o zaštiti prava Srpske pravoslavne crkve na slobodno ispovjedanje vjere i prava na njenu imovinu u Crnoj Gori.\nU saopštenju Ministarstva u Podgorici se navodi da taj akt predstavlja „grubo miješanje u unutrašnje stvari Crne Gore i nastavak je orkestriranog pritiska i kampanje iz centara srpskog nacionalizma protiv naše zemlje“.\nDalje se ističe da Deklaracija sadrži neutemeljene i netačne tvrdnje koje, „po već dobro poznatom scenariju iz prethodnog perioda, a pod izgovorom ugroženosti položaja Srpske pravoslavne crkve u Crnoj Gori, njenog sveštenstva, kao i srpskog naroda u Crnoj Gori, imaju za cilj izazivanje podjela i političke nestabilnosti u Crnoj Gori“.\nMinistarstvo vanjskih poslova Crne Gore ocenjuje da je retorika korišćena tokom zasijedanja u Skupštini Republike Srpske, obilovala nacionalističkim i anticrnogorskim stavovima, kao i grubim uvredama na račun najviših zvaničnika crngorske države, „što svakako ne doprinosi duhu dobrosusjedskih i prijateljskih odnosa“.\nMinistarstvo u Podgorici podsjeća da Zakon o slobodi vjerospovjesti ili uvjerenja i pravnom položaju vjerskih zajednica u Crnoj Gori je „dugo, temeljno i promišljeno pripreman“.\nDalje se navodi da je zakon usaglašen sa najvišim međunarodnim standardima, počev od relevantnih Konvencija UN, preko Evropske konvencije o ljudskim pravima sa pratećim protokolima Evropskog suda za ljudska prava, do smjernica i mišljenja Venecijanske komisije.\n„On ni na koji način ne uskraćuje vjerske slobode u Crnoj Gori, niti pravo korišćenja crkava i manastira od strane SPC i njenih vjernika, koje su ih i do sada slobodno koristili. Sve ostale tvrdnje predstavljaju grubu manipulaciju i obmanu srpskog nacionalnog korpusa u Crnoj Gori,“ ukazuje Ministarstvo vanjskih poslova Crne Gore.\nO tome dovoljno govori činjenica da je, kako se navodi, SPC vođena prije svega političkim ciljevima, bez razmišljanja i razmatranja, odbila ponudu državnog vrha Crne Gore da se primjena Zakona odloži do izjašnjenja Ustavnog suda Crne Gore i Evropskog suda za ljudska prava u Strazburu.\n„Crna Gora ostaje privržena principima prijateljskih i dobrosusjedskih odnosa koje razvija sa svim državama u regionu, i vjeruje da i ovaj pokušaj njihovog narušavanja, neće ostaviti ozbiljniji trag na ukupne odnose Crne Gore i Bosne i Hercegovine,“ zaključuje Ministarstvo u Podgorici.\nOno je najavilo da će pozvati na razgovor ambasadora Bosne i Hercegovine u Podgorici.


Fudbaler Mančester junajteda Italijan Federiko Makeda najavio je odlazak iz kluba, pošto mu krajem sezone istekne ugovor.\nMakeda je igrao kao pozajmljeni igrač u Sampdoriji, Kvins Park Rendžersu i Štutgartu, a u januaru je prešao u drugoligaški Birmingem za koji je na svojih prvih šest mečeva postigao tri gola.\n"Ne mislim da ću ostati u Junajtedu, ali šta god da se desi, niko neće moći da izbriše uspomene koje nosim na vreme provedeno ovde", rekao je 22-godišnji fudbaler.\nOn je naglasio da mu je Ferguson bio velika podrška u timu.\n"Ser Aleks je bio neverovatno dobar prema meni, verovao je u mene. Kada sam dao dva gola prošlog meseca protiv Čarltona, poslao mi je poruku odmah posle utakmice. To je za mene bio veliki podstrek", kaže Makeda.\nMakeda je na 19 utakmica u dresu Junajteda postigao četiri gola, a poslednji put je za taj klub igtrao decembra 2012. godine.


RTCG - Radio Televizija Crne Gore - Nacionalni javni servis :: Ekonomija :: Atlas grupa: Krivične protiv Đukanovića i Žugića\n10. 04. 2019. 17:38 >> 17:50 0\nOdbrana predsjednika Atlas Grupe Duška Kneževića predala je danas Specijalnom državnom tužilaštvu u Podgorici krivične prijave protiv osumnjičenih predsjednika Crne Gore Mila Đukanovića, guvernera Centralne banke (CBCG) Radoja Žugića i privremene upravnice Atlas banke Tanje Terić, zbog zloupotrebe službenog položaja i stvaranja kriminalne organizacije, saopštila je Atlas grupa.\nKako navode, dopuna krivične prijave podnijeta je protiv osumnjičenog Radoja Žugića, guvernera Centralne banke Crne Gore i Tanje Terić, privremene upravnice Atlas banke.\n"Na teret im se stavlja kršenje odredbi Zakona o centralnoj banci Crne Gore, Zakona o stečaju i likvidaciji banaka i drugih propisa, jer su nezakonito uveli stečaj u Atlas banku, pošto nije bilo osnova za uvođenje direktnog stečaja", navode u saopštenju.\nNjihovim postupanjem, kako tvrde, nanijeta je višemilionska šteta akcionarima i klijentima banke.\n"Najgrublje su prekršili prava akcionara, a posebno pravo akcionara da učestvuju u postupku", dodaju u saopštenju.\nOsumnjičeni su, kako navode, zaustavili i najveći dio komercijalnih aktivnosti banke i nanijeli veliku štetu aktivi banke.


Obama i Romni razmenili žaoke\nPredsednik Obama i republikanski predsednički kandidat Mit Romni govorili biračima u nekoliko država ključnih za predstojeće izbore\nPredsednik Obama govori na jednom skupu svojih pristalica u subotu, u AjovixPredsednik Obama govori na jednom skupu svojih pristalica u subotu, u Ajovi\nAmerički predsednik Barak Obama i njegov republikanski rival Mit Romni nastavljaju da uzajamno omalovažavaju rezultate dok se Demokratska stranka priprema da ove nedelje održi svoju nacionalnu konvenciju u gradu Šarlotu, u Severnoj Karolini.\nDva rivala sprovodila su juče i danas kampanje širom nekoliko ključnih država. Obama se sretao sa biračima u Ajovi i Koloradu, dok je Romni govorio na skupovima u Ohaju i Floridi.\nRomni je kritikovao predsednika rekavši da je, s obzirom na 23 miliona nezaposlenih ili nedovoljno zaposlenih Amerikanaca, podbacio u nastojanju da oživi privredu. Romni je isticao svoj plan za koji tvrdi da će stvoriti 12 miliona radnih mesta i usmeriti zemlju ka energetskoj nezavisnosti.\nTokom skupova u Ajovi, predsednik Obama je podsmešljivo govorio o prošlonedeljnoj republikanskoj nacionalnoj konvenciji rekavši da je Romni ponovio neke od starih političkih ideja za koje je rekao da već godinama potkopavaju srednju klasu u Americi. On je takođe kritikovao Romnija što ne pominje rat u Avganistanu gde se hiljade američkih vojnika bore protiv talibana.\nGlavni strateg Obamine kampanje, Dejvid Akselrod, rekao je danas za televizijsku mrežu Foks njuz da će predsednik iskoristiti konvenciju Demokratske stranke za iznošenje jasnog plana za jačanje srednje klase, što prema njegovim rečima, republikanci nisu uradili.\nPredsednik Obama će zvanično prihvatiti nominaciju svoje stranke u četvrtak.


I Goran Nikolić, saradnik Privredne komore, slaže se u oceni da će kamatne stope u najboljem slučaju ostati na nivou sadašnjih, ali moguće je da će biti i uvećane. Na to će, prema njegovim rečima, uticati kako mere Narodne banke Srbije o povećanju obavezne devizne rezerve na zaduživanja banaka u inostranstvu duže od dve godine sa 40 na 45 procenata, tako i skok EURIBOR-a, odnosno kamatne stope prvorazrednih evropskih banaka. „Iako je Narodna banka Srbije smanjila obavezne rezerve na inozaduženja koja su kraća od dve godine sa 60 na 45 odsto, to neće bitnije uticati na visinu kamatne stope, jer 90 odsto kredita koje uzimaju naši građani potiču od para koje banke uzimaju u inostranstvu na rok otplate duži od dve godine. Zato će ovo povećanje obavezne rezerve za pet procentnih poena predstavljati samo dodatno uvećati troškove bankara”, kaže Goran Nikolić. Pored ovoga, na povećanje kamata, odnosno mesečne rate za stambeni kredit, kaže Nikolić za NIN, uticaće i nagli skok EURIBOR-a koji trenutno iznosi 3,95 odsto, ali će do kraja godine biti iznad četiri procenta. “Većina banaka koje posluju na tržištu Srbije u mesečnu ratu uračunavaju i stopu EURIBOR-a. To je kamatna stopa po kojoj prvorazredne evropske banke jedna drugoj pozajmljuju novac, a koja zavisi od bazne kamate Centralne banke EU.”


"Izgleda da svi čekaju da Zdravko Ponoš klimne glavom" - Čivijaš Radio Šabac\n„Izgleda da svi čekaju da Zdravko Ponoš klimne glavom“\n„U toku je zagrevanje. Nedelja koja je počela objavom o planiranju atentata na predsednika Srbije završava se rutinskom posetom evroparlamentaraca koji bi trebalo da nam objasne kako je sa izbornim procesom u Srbiji sve u redu i da svi zavrnu rukave i bace se na kampanju“, počeo je večerašnju emisiju „Pregled dana“ na Newsmax Adria Goran Dimitrijević.\n„Vlast je u neprekidnoj kampanji već deset godina, samo treba da ubaci u veću brzinu, a opozicija se bori kako zna i ume. Iako će pored Vučića biti još nekoliko kandidata za predsednika Srbije, izgleda da svi čekaju da Zdravko Ponoš klimne glavom i da vidimo kako će se odvijati politička borba između generala i pitomca nekadašnjeg sarajevskog korpusa. Ostali kandidati malo koga interesuju i možda ne bi bilo loše da se drugi krug izbora neformalno napravi već u prvom krugu, pa da narod bira između dvojice. Vlast ulazi u finale kampanje sa ogromnom prednošću, ali uzdrmana protestima i ustupcima u vezi sa projektom ‘Jadar’. Ako je ta tema eliminisana, videćemo da li nešto drugo može da motiviše potencijalne birače opozicije da u većem broju izađu na izbore, uprkos svim manjkavostima i slabostima političara na toj strani“, završio je uvod u „Pregled dana“ Goran Dimitrijević.


Press Online :: Politika :: SRBIJA IZMEĐU VELIKIH SILA Zapad više ne pita za Ruse, imaju novu NAJVEĆU BRIGU\nSRBIJA IZMEĐU VELIKIH SILA Zapad više ne pita za Ruse, imaju novu NAJVEĆU BRIGU\nŠirenje uticaja Rusije u Srbiji i regionu nije više najvažnije pitanje za Zapad. Na sastancima sa srpskim zvaničnicima, listom svi zapadni političari pitaju za ulogu i poslove Kine.\nKako je za “Blic” reklo više državnih funkcionera, poslednjih meseci stvar se okrenula - prvo pitanje sada je - šta hoće Kina pa tek onda dokle su u širenju uticaja u našoj zemlji stigli Rusi.\n- Sve se u kratkom roku promenilo. Nekoliko završenih poslova, potpisanih ugovora i najavljenih projekata bilo je dovoljno da zapadne diplomate promene fokus interesovanja - kaže sagovornik “Blica” iz vrha vlasti.\nOvakvoj promeni kursa kumovala je u dobroj meri i promena prilika na globalnoj sceni, ali svakako i trgovinski rat Sjedinjene Države - Kina.\nKako otkrivaju naši izvori, najzabrinutija je Nemačka, čiji zvaničnici nikad ne zaborave da pitaju za kineski uticaj. Osim njih i ljudi iz Trampove administracije koji su u komunikaciji sa predstavnicima naših vlasti, raspituju se o potezima koje zvanični Peking vuče ili planira da vuče u Srbiji.\nDok su sve oči bile uprte u delovanje Moskve na ovim prostorima i u Rusko-srpski humanitarni centar u Nišu, te kupovinu ruskog oružja, Kina je neprimetno ušla na ovdašnje tržište. Osim toga, Kinezi su najkonzistentniji kada je reč o političkoj podršci Srbiji i takozvani siguran glas Srbije u Savetu bezbednosti Ujedinjenih nacija.\nPrvi veliki posao napravljen je kada je kineska kompanija “Hestil” privatizovala Železaru Smederevo, a poziciju je potvrdila nedavno i nakon što je “Zijin” preuzela RTB “Bor”.\nTokom nedavne posete Pekingu i Tjenđinu, predsednika Srbije Aleksandra Vučića primili su svi najvažniji državni zvaničnici. Delegacija koju je predvodio vratila se u Srbiju sa potpisanim poslovima u vrednosti višoj od tri milijarde evra.\n- Ovo što smo u Kini uradili jeste ogromna šansa za Srbiju i njen ubrzani razvoj. Ideja nam je da naša država bude luka za sve kineske investicije i čvorište za njihova ulaganja na Balkanu - izjavio je Vučić.\nI šef diplomatije Ivica Dačić kaže za „Blic“ da je položaj Srbije u Kini privilegovan.\nSi Đinping i Aleksandar Vučić\n- Pažljivo smo gradili te odnose i retko koja zemlja može da se pohvali značajnim posetama kineskog rukovodstva. Srbija je jedna od zemalja koja je svakako najveći prijatelj Kine u Evropi i najviše koristi mogućnosti kineskog investiranja. Ovo je samo još jedan pokazatelj ispravnosti politike Srbije, koja razvija odnose sa zapadnim zemljama, ali i sa Moskvom i Pekingom - kaže Dačić.\nAntić: RTB, lokomotiva razvoja\nMinistar energetike Aleksandar Antić je izjavio juče na 18. Ekonomskom samitu Srbije da je rudarstvo velika razvojna šansa i da projekti “Jadar” i “Timok” na nalazištu Čukaru peki, zajedno sa razvojem RTB-a „Bor“, mogu puno da utiču na ubrzani privredni razvoj zemlje. On je istakao da RTB „Bor“ sa strateškim partnerom Zijin može da bude lokomotiva razvoja Srbije i da bi, ako bude sinergije sa projektom Timok (nalazište bakra i zlata), što je izvesno, RTB mogao u periodu od šest godina da počne da proizvodi iz sopstvenih koncentrata između 200.000 i 250.000 tona bakra godišnje.\n- To će nas staviti na treće mesto po prizvodnji bakra u Evropi i RTB će učestvovati sa oko pet odsto u BDP-u samo sa proizvodnjom bakra - naglasio je Antić.\nIzrazio je očkivanje da ćemo iskoristiti tu ogromnu priliku.


Uspeh učenika iz Srbije na Evropskoj olimpijadi iz fizike - 27.07.2020, Sputnik Srbija\nUspeh učenika iz Srbije na Evropskoj olimpijadi iz fizike\nNa 4. Evropskoj olimpijadi iz fizike za učenike srednjih škola, učenici iz Srbije osvojili su dve zlatne, jednu srebrnu i dve bronzane medalje. 27.07.2020, Sputnik Srbija\n16:45 27.07.2020 (Osveženo: 16:47 27.07.2020)\n© Flickr / NASA BlueshiftNumerička simulacija dve crne rupe koje se spajaju\nNa 4. Evropskoj olimpijadi iz fizike za učenike srednjih škola, učenici iz Srbije osvojili su dve zlatne, jednu srebrnu i dve bronzane medalje.\nEvropska olimpijada iz fizike (EuPhO) održana je na daljinu, od 20. do 26. jula, a učestvovalo je više od 250 učenika iz 57 evropskih i gostujućih zemalja.\nBogdan Rajkov i Dobrica Jovanović, učenici Matematičke gimnazije u Beogradu, osvojili su zlatnu medalju, Petar Samardžić iz Matematičke gimnazije u Beogradu srebrnu, dok su učenici iste škole Dušan Beguš i Strahinja Nikolić osvojili bronzanu medalju.\nNastavnici takmičara koji su osvojili nagrade su Nataša Čaluković, Ivan Stanić i Branislav Cvetković.\nBogdan Rajkov i Dobrica Jovanović zauzeli su prva dva mesta u zvaničnom apsolutnom plasmanu koji uključuje samo evropske zemlje, tako da predstavljaju apsolutne pobednike takmičenja, a Srbija je takođe, ekipno među najboljim evropskim zemljama.\nEvropska olimpijada je najprestižnije takmičenje iz fizike učenika srednjih škola u rešavanju zadataka, uz Međunarodnu olimpijadu iz fizike na kojoj Srbija tradicionalno učestvuje, ali koja ove godine nije održana zbog pandemije korona virusa.\nPlanirano je da Evropska olimpijada bude održana u Rumuniji, ali to nije bilo moguće zbog pandemije, pa su učenici radili zadatke iz svojih zemalja.\nUčešće Srbije na ovom takmičenju, izbor ekipe i pripreme za takmičenje organizovali su istraživači Instituta za fiziku u Beogradu.\nUčenici iz Srbije zadatke su radili u prostorijama Instituta za fiziku, uz poštovanje svih propisanih epidemioloških mera, prenosi Tanjug.\nO regularnosti takmičenja starali su se stručni rukovodioci timova u zemljama učesnicama, kao i komitet olimpijade koji je pratio radove timova iz svih zemalja putem video linka, navodi se u saopštenju.


Znak na graničnoj kontroli na aerodromu, ilustrativna fotografija\nEvropska komisija (EK) zatražila je od zemalja članica da produže zabranu putovanja do 15. maja, saopšteno je iz Brisela.\n“Iskustvo država članica i drugih zemalja izloženih pandemiji pokazuje da mere koje se primenjuju u borbi protiv širenja virusa zahtevaju više od 30 dana da bi bile efikasne”, stoji u saopštenju Komisije.\nEvropski komesar nadležan za promociju evropskog načina života Margaritis Skinas (Margaritis Schinas) je naglasio da su države članice EU do sada uspešno sprovele neophodne mere u suzbijanju pandemije.\n“Iako već možemo da vidimo ohrabrujuće prve rezultate, produženje ograničenja putovanja potrebno je kako bi se nastavilo smanjenje širenja bolesti. Ne možemo otvoriti vrata dok obezbeđujemo kuću”, izjavio je Skinas.\nRestrikcija putovanja, kao i poziv na njegovo produženje, odnosi se na takozvanu zonu “EU plus”, koja obuhvata sve zemlje članice EU, članice Šengena, ali i četiri pridružene države - Island, Lihtenštajn, Norvešku i Švajcarsku.\nU ukupnom broju, to je 30 zemalja.\nEvropska komisija poziva na koordinisani pristup jer smatra da mera može biti efikasna jedino ako je budu sprovele sve države u istom periodu i na jedinstven način.\nPrema podacima Evropske komisije, od početka primene ogranničenja putovanja u drugoj polovini marta, avionski putnički saobraćaj gotovo je smanjen na nulu, a preostali su samo leotvi koji su ograničeni na prevoz robe i repatrijaciju.\nSličan način putničkog saobraćaja primenjuje se i u drugim vidovima prevoza, kao što su trajekti, autobusi i železnički saobraćaj.\nU saopštenju EK se ističe da će se o svakom daljem produženju ograničenja putovanja nakon 15. maja odlučivati kasnije i da će biti zasnovano na proceni epidemiološke situacije.\nČeški ministar zdravlja tvrdi da je zemlja spremna za normalan život


DOBRA SARADNJA MEKTIĆA I NOVALIĆA: Uskoro zatvaranje migrantskog kampa Vučjak | Slobodna Bosna\nDOBRA SARADNJA MEKTIĆA I NOVALIĆA: Uskoro zatvaranje migrantskog kampa Vučjak\nMinistar sigurnosti BiH Dragam Mektić potvrdio je danas da se radi na rješavanju pitanja izgradnje prihvatnih centara za migrante, s fokusom na zatvaranje kampa Vučjak u Bihaću, u kojem se trenutno nalazi između 800 i 1.000 migranata.\n"Kada zatvorimo taj problem, faktički smo stabilizovali situaciju", rekao je Mektić na konferenciji za novinare, govoreći o migrantskoj krizi u BiH.\nPrema njegovim riječima, kamp Vučjak je napravljen samoinicijativno, uprkos jasnim upozorenjima da se to ne radi.\n"Taj kamp je bespotrebno napravljen, a sada je nama 'uvaljen' da mi rješavamo", rekao je Mektić.\nOsvrnuo se i na činjenicu da nijedna lokalna zajednica ne daje saglasnost za izgradnju prihvatnih centara za migrante.\n"Svaka lokalna zajednica pravi problem, nijedna nije dala saglasnost za to", potvrdio je Mektić.\nOn je podsjetio da je prije nekoliko dana imao vrlo dobar sastanak sa federalnim premijerom Fadilom Novalićem, koji mu je ponudio nekoliko lokacija za izgradnju prihvatnih centara.\nNo, Mektić nije precizirao o kojim lokacijama je riječ, kako se javnost ne bi ponovo uzburkala.\n"Računam da je bolje vrabac u ruci, nego golub na grani", dodao je ministar sigurnosti BiH.\nNa pitanje novinara da li se neke kasarne mogu koristiti kao prihvatni centri, ministar sigurnosti pojasnio je da je neperspektivna vojna imovina data u vlasništvo entitetima, kantonima ili opštinama, te da Vijeće ministara BiH ne može raspolagati tom imovinom bez saglasnosti tih nivao vlasti.\n"Premijer FBiH Novalić je obećao da će se lično angažovati barem kada je u pitanju imovina koja je u vlasništvu FBiH, te da nam odlukom Vlade FBiH prenese na korištenje tu imovinu. Tada ćemo steći pravo na raspolaganje tom imovinom", rekao je Mektić.


Udruženje ekonomista RS SWOT nagradilo najboljeg studenta | SWOT\nBANJA LUKA – Povodom 44 godine rada Ekonomskog fakulteta promovisano je 148 diplomiranih ekonomista, dva diplomirana menadžera turizma, šest magistara ekonomskih nauka, pet magistara ekonomije, šest mastera.\nUdruženje Ekonomista Republike Srpske SWOT nagradilo je sa laptopom najboljeg diplomiranog studenta Dušicu Bosančić.\nBosančićeva je rekla novinarima da je njen prosjek bio 9,8, poručivši da svaki student za dobar uspjeh treba imati želju, upornost i samouvjerenost.\nOna je navela da je upisala master studije, da radi u Unikredit banci, kao i da joj je namjera da ostane na ovim prostorima ukoliko bude prepoznat njen talenat.\nMr Aleksandar Todorović, predsjednik Upravnog odbora Udruženja ekonomista Republike Srpske SWOT kazao je da ovim skromnim poklonom, udruženje želi da na simboličan način poruči najboljim studentima da neko misli na njih i da im tako pruži podršku u daljem stručnom i profesionalnom usavršavanju.\n„Naš cilj, što bi trebao da bude i cilj cjelokupnog društva, je da poručimo uspješnim studentima da neko prepoznaje njihov trud i da na njih u budućnosti ozbiljno moramo da računamo“, kazao je Todorović.\nDekan Ekonomskog fakulteta Stanko Stanić najavio je da će se i u ovoj godini nastaviti sa promjenama u nastavnom planu koji se ogledaju kroz uvođenje prakse u trećoj godini studija, a od naredne akademske godine u drugoj godini studija.\n“Vjerujemo da ćemo ovim načinom postići to da studenti koji diplomiraju biti spremniji nego ranije generacije, da već od svojih prvih radnih dana budu osposobljeni za rješavanje konkretnih poslovnih zadataka”, rekao je Stanić novinarima povodom obilježavanja 44 godine rada i razvoja Ekonomskog fakulteta.\nOn kaže da je Ekonomski fakultet najbolji i jedan od najstarijih u okviru banjalučkog Univerziteta.\nRektor Univerziteta u Banjaluci Radoslav Gajanin izjavio je danas da Ekonomski fakultet, kao i Univerzitet, očekuju brojni izazovi pri unapređenju nastavnog procesa, među kojima su obezbjeđivanje kvaliteta i kontrole kvaliteta nastavnog procesa na svim ciklusima studija, kao i razvoj preduzetniče kulture i pouzdanog partnerstva sa privrednom.\n“Očekuju nas izazovi i na povećanju naučne produktivnosti, većem broju objavljenih naučnih radova u međunarodnim časopisima, više naučnoistraživačkih i razvojnih projekata koji se finansiraju iz međunarodnih fondova, te razmjena studenata i osoblja”, rekao je Gajanin.\nOn je istakao da će Univerzitet pronalaziti načine da podrži ove aktivnosti direktno kroz obezbjeđenje finansijske podrške istraživačima i istraživačkim timovima.сколько стоит восстановление девственностианализ конкурентов сайталобановский александр компроматfreebudgetокна в одессе ценыrussia travel


Belgrade Online: XI Festival nauke - Jedan na jedan\nJedanaesti put zaredom Festival nauke zagolicaće maštu i provesti kroz svet nauke desetine hiljada posetilaca željnih naučne zabave i novih naučnih saznanja.\nPod sloganom Jedan na jedan svi zainteresovani i ove godine moći će da izađu na crtu najvećim naučnim izazovima, ali i da u neposrednom direktnom kontaktu sa naučnicima isprobaju različite naučne eksperimente i upuste se u nezaboravne naučne avanture.\nFestivalski program ove godine raspoređen je u četiri hale Beogradskog sajma i na više od 6.000 kvadrata donosi brojne novine. Interaktivne naučne postavke raspoređene su u halama 7, 8 i 9, dok je eksplozivna Naučno-fantastična bina ove godine smeštena u halu 5.\n„Ovogodišnji jedanaesti Festival nauke održava se pod sloganom 1 na 1, jer on najbolje opisuje našu težnju i želju da nauku predstavimo direktno „jedan na jedan“ kroz predavanja, interaktivne postavke, izložbe, radionice i dokumentarne filmove. Program je veoma raznolik ove godine, sa dosta novih učesnika, što nas čini ponosnim.\nTako će naši posetioci proći kroz različita geološke doba i postanak planete, kroz život u najširem obliku, formiranje i kretanje živih bića, i čoveka bilo kroz pokret, sport, energiju koja pokreće prevozna sredstva, do do demonstracije čeonih sudara, prve pomoći, kao i raspoloženja Nao robota. Pored zone Nauka u pokretu (Hala 9), novitet na ovogodišnjem festivalu je i Mala naučna bina Jedan na jedan, kutak za druženje sa naučnicima koji će deliti svoja saznanja i iskustva iz brojnih naučno-popularnih oblasti, prilagođeno kako starijim, tako i mlađim posetiocima.\nNajmlađe radoznalce i ove godine dočekuje razigrana Mala zona (Hala 8), dok će tinejdžeri zaljubljeni u nauku moći da se druže sa svojim genijalnim vršnjacima u zoni Ekspertinejdžeqra (Hala 9)“, navodi glavna koodinatorka Festivala nauke, dr Aleksandra Patenković.\nFestival će ovog decembra na Beogradskom sajmu okupiti i veliki broj naučnih zvezda iz celog sveta. Na Naučno-fantastičnoj bini zablistaće boje Poljske, Estonije, Bugarske, Izraela. Iz Francuske stiže Pariska cirkuska akademija La belle Apocalypse, koji će u saradnji sa fizičarem publici pojasniti kako to cirkuski izvođači uspevaju da prkose gravitaciji, dok iz Austrije na festival dolazi kompanija OMAi, koja će iPAD pretvoriti u alat kojim će posetioci moći da izraze svoju kreativnost uz virtuelno slikanje grafita.\nNajveća zvezda ovogodišnjeg festivala dolazi iz SAD! Reč je o Stivu Vulfu, komunikatoru nauke, koji će demonstrirati naučne principe koji stoje iza specijalnih efekata u holivudskoj filmskoj industriji. Sa svojim dvadesetpetogodišnjim iskustvom, Vulf i njegov tim stoje iza brojnih kaskaderskih vratolomija i neverovatnih scena koje oduzimaju dah u svetskim blokbasterima, a do sada je sarađivao sa zvezdama kao što su Tom Kruz, Al Paćino, Tom Henks i mnogi drugi...“Iako kaskaderi dobijaju honorar, sila zemljine teže zapravo radi posao.\nU filmovima eksplozije, sudari i padovi deluju strašno, ali zapravo su vrlo jednostavni ako znate nauku koja se krije iza njih“, objašnjava ovaj Amerikanac uoči svog dolaska na Festival nauke. Veliku podršku u realizaciji dolaska ove zvezde na festival, pružila je Američka Ambasada, zemlja partner 11. Festivala nauke.\nОбјавио KulturniK у 15:09:00\nMnoštvo noviteta na XI Festivalu nauke\nДОБИТНИЦИ НАГРАДА НА 12. САЈМУ ЕТНО ХРАНА И ПИЋЕ 2017\nShared Cities Creative Momentum // Otvaranje Plato...\nSutra počinje prodaja ulaznica za XI Festival nauke\nČokoholičari imaju razloga da se raduju\nИзложба Сецесија у старом језгру Земуна


Đokoviću uručen zlatnik i monografija Grada Sarajeva - Leutar.net\nNovaku Đokoviću, koji već nekoliko dana boravi u Bosni i Hercegovini, predsjedavajući Gradskog vijeća Sarajeva Jasmin Ademović uručio je zlatnik i monografiju Grada Sarajeva.\nPredsjedavajući Gradskog vijeća Grada Sarajeva Jasmin Ademović, inače i sam bivši državni prvak u muškom tenisu, poželio je danas u društvu jednog od najboljih bosanskohercegovačkih teniskih igrača Aldina Šetkića dobrodošlicu ispred Grada Sarajeva prvom teniseru svijeta Novaku Đokoviću.\nAdemović je tom prilikom Đokoviću uručio i poklon – zlatnik Grada Sarajeva kao i monografiju Grada.\nKratko je razgovarano o mogućoj organizaciji humanitarnog teniskog meča u glavnom gradu BiH. Ademović se zahvalio Đokoviću na pozitivnoj promociji grada Sarajeva i države Bosne i Hercegovine, te poručio da je Sarajevo ponosno što redovno ugošćava svjetskog šampiona, kao i da će mu Grad Sarajevo uvijek biti na raspolaganju za sve njegove buduće aktivnosti u Sarajevu, ali i Bosni i Hercegovini.


Kompanija "Jazaki" povećava zarade za 30 odsto - Ekonomija - Dnevni list Danas\nPočetna » Ekonomija » Kompanija „Jazaki“ povećava zarade za 30 odsto\n4Piše: D. Eraković 28. juna 2019. 00.18\n– Rezultate smo postigli timski. Na ovaj način kompanija nastoji da zahvali zaposlenima za njihov doprinos prethodnih godina. Postoje i paketi beneficija na osnovu radnog učinka, program prepoznavanja ključnih zaposlenih, organizacija sportskih aktivnosti… Svim zaposlenima koji ne koriste Jazaki prevoz plaćeni su putni troškovi, a organizovan je prevoz od kuće do posla i nazad u sve tri smene. U fabrici postoji restoran sa kvalitetnim izborom hrane kao i ambulanta. Za sve zaposlene organizuju se sportske aktivnosti, sa terminima za fudbal, košarku i plivanje. S obzirom da 67 odsto zaposlenih čine žene uvešće se i termini za fitnes i zumbu. Daju se prigodni pokloni za svakog zaposlenog ko stupi u brak, za novorođenčad kao i novogodišnji paketići za decu zaposlenih – kaže Sanja Kostić, menadžerka ljudskih resursa u ovoj fabrici.\nDolazak ove velike svetske kompanije umnogome je doprineo pozitivnom imidžu grada i Slobodne zone Šabac. Pregovori sa rukovodstvom grada trajali su godinu dana, i najvažniji razlog bio je što god je obećano to je lokalna vlast i ispunila. Fabričku halu na oko 30.000 kvadrata izgradila je šabačka firma“ Set“ u rekordnom roku po svim potrebnim svetskim standardima. Međutim, iza kulisa republička vlast na sve načine je htela da ova fabrika bude u Kruševcu.\nTo je potvrđeno i prilikom otvaranja fabrike kada Aleksandar Vučić nije održao konferenciju za novinare niti se pozdravio sa gradonačelnikom Šapca Nebojšom Zelenovićem. Takav odnos traje i danas, pa uprkos brojnim zahtevima republičkoj vlasti ne popravlja se saobraćajnica za Slobodnu zonu koja je u krajnje lošem stanju, a za trafostanicu koja bi obezbedila sigurnost elektronapajanja lokalna vlast uložiće polovnu sredstava iako je to obaveza države i nadležnog javnog preduzeća.\nZa protekle četiri godine u Šapcu je otvoreno više od četiri hiljade radnih mesta, a u Slobodnoj zoni, najvećoj u Srbiji, ove godine placeve je otkupilo 11 stranih i domaćih firmi. „Fajnenšal tajms“ uvrstio je Šabac u deset top poslovnih destinacija, a nagrade za dobru poslovnu klimu i privlačenje investicija došle su i od NALED-a. Po osnovu poreza na zarade u gradski budžet će se ove godine sliti dodatnih 180 miliona dinara, što je najbolji pokazatelj razvoja.\njazaki, povecanje plata, RadniciŠabac\n28. juna 2019. u 00.38\nMaaaa, … sa’ce da vam dole sidje Aca sa svojim subvencionisanim Turcima, Azijatima i minimalcima, pa cete stajati pored masina po 14 sati dnevno, u pelenama i na sedativima …\n28. juna 2019. u 08.39\nI ja bih voleo da kao proizvodni radnik primim mesečno prosečnu platu radnika u Srbiji.Ali malo morgen.\nU Srbiji sigurno 500000 radnika prima minimalac.\nA to su sve radnici u proizbodnji.\nZnači oni jedu meso a mi radnici kupus.Prosek sarma.\n28. juna 2019. u 10.07\nOva kompanija je vazan socijani ventil u Sapcu jer ima stalno otvoren prijem radnika.\nNaprednjaci ce poludeti od besa i zavisti jer kompanije koje oni otvaraju uz ogromne subvencije daju radnicima dvestotinak evra plate, a svaki cas nova afera (uznemiravanje zena, pelene umesto pauze za odlazak u toalet i td.). Mozda ce i onaj Turcin sto je pozaposljavao sve zene („Eeee, a ti mislio…“) biti inspirisan Jazakijevom idejom?\n28. juna 2019. u 13.18\nŠabac je grad sa velikim prilivom stanovništva iz drugih gradova zbog posla.Veliki broj stranih firmi u gradu uslovili su dolazak ljudi u Šabac.Dosta ljudi dolazi sa juga Srbije zbog nedostatka sezonskih radnika,iznajmljuju se kuće po Mačvi i Pocerini za berbru :jagoda malina,višanja,duvana…Nažalost,ima i onih koji dobijaju dnevnice da vređaju na promocijama književnike i druge ugledne građane.Tabloidi vređaju gradonačelnika izmišljajući neke afere.


Druženje privrednika, zvaničnika i privredne delegacije iz Ruske Federacije (VIDEO) | RTK\nDruženje privrednika, zvaničnika i privredne delegacije iz Ruske Federacije (VIDEO)\nU Regionalnoj privrednoj komori Kruševac organizovano je druženje privrednika, zvaničnika i privredne delegacije iz Ruske Federacije, koja u Kruševcu boravi već desetak dana.\nOkupljene je pozdravio predsednik Regionalne privredne komore Kruševac Predrag Vukićević, naglasivši da se prvi put organizuje ovakvo okupljanje, koje je prilika da se u ovoj asocijaciji susretnu privrednici iz Ruske Federacije i sa područja Rasinskog okruga.\nIzražavajući zadovoljstvo što je Regionalna privredna komora opstala kao jedna od najjačih u Srbiji, gradonačelnik Kruševca Bratislav Gašić je naglasio da je cilj udruživanje i zajednički rad kako bi se sačuvali privredni sistemi.\nObraćajući se prisutnima, direktor građevinske kompanije „Kermer“ iz Moskve Goran Radmanovac je rekao da je za 8 godina ova firma u Moskvi izgradila milion i po kvadratnih metara, ima ugovoren posao za 500 hiljada kvadrata, zapošljava 300 radnika, a 70 procenata je sa teritorije Rasinskog okruga.\nSkup je blagoslovio vladika kruševački dr David, a uz privrednike, prisustvovali su i načelnik Rasinskog upravnog okruga Branislav Vesić, predsednici i zvaničnici opština sa teritorije okruga.\nPrethodno : Od februara novi računi za struju\nSledeće : Kruška 2014


tenis najnovije vesti aleksander zverev cicipas finale atp akapulko\nOn je u finalu turnira u Akapulku uspeo da pobedi Stefanosa Ciciplasa sa 6:4, 7:6(3) iako je u prvom setu očajno igrao.\nEm je u jednom trenutku skroz promašio lopticu, em je gubio sa 1:4, ali je uspeo da "veže" pet gemova u nizu i izbori drugu deonicu.\nOna je trajala čak 90 minuta, ali je i nju osvojio Nemac, koji će i pored titule ostati sedmi na ATP listi.\n"Ovo je bila jedna od najzabavnijih nedelja koje sam imao poslednjih meseci, a turnir je pokazao da sportski događaji ipak mogu da se odvijaju uz prisustvo publike", rekao je Aleksander Zverev, kome je Grk čestitao na peharu i poručio da je "Saša, prosto, bio bolji. Ovoga puta".\nPodsetimo, Novak Đoković je juče saopštio da menja prvobitni plan i da ipak neće igrati na turniru master serije u Majamiju.\nTo znači da će naredni takmičarski meč igrati tek u drugoj sedmici aprila, odnosno počev od 11. aprila kada počinje masters u Monte Karlu, koji prošle sezone nije održan zbog pandemije SARS-CoV-2 tipa koronavirusa. Nole je, inače, dvaput osvojio ovaj turnir, 2013. i 2015. godine.


Istražna komisija: Bh. pravosuđe dotaklo dno\nSprega između politike i pravosuđa je evidentna, duboko je prisutna na najvišim pravosudnim nivoima i ovakav pravosudni sistem ne može dugo opstati i u konačnici će se neminovno urušiti.\nOvo se, između ostalog, navodi u Izvještaju o radu Privremene istražne komisije za utvrđivanje stanja u pravosudnim institucijama BiH, a u kojem se naglašava da su pojave političkih imenovanja bliskih srodnika sudija i tužilaca učestale na svim nivoima vlasti te da takva praksa ne pokazuje bilo kakve znake jenjavanja.\n“Istražna komisija smatra da, uzimajući u obzir široku rasprostranjenost ovakvih pojava, postoji osnov da disciplinski tužilac istraži da li je kod ovih ili sličnih imenovanja došlo do bilo kakvih disciplinskih prekršaja od strane sudija i tužilaca čiji su bliski srodnici imenovani na rukovodeće funkcije na kojim političke stranke imaju kontrolu, te u skladu sa rezultatima eventualno preduzme dalje radnje iz svoje nadležnosti”, navodi se u izvještaju.\nDodaje se da stanje u BiH, uključujući i njeno pravosuđe, u potpunosti odgovara definiciji Svjetske banke za termin zarobljena država, koji se odnosi na situacije u kojima “male korumpirane grupe koriste svoj uticaj na vladine strukture da preuzmu donošenje odluka kako bi ojačali sopstvenu ekonomsku poziciju”.\nU izvještaju su navedena i svjedočenja sudija, tužilaca i pojedinaca pred ovom komisijom, a niko od njih stanje u pravosuđu nije opisao kao dobro i uglavnom su korišteni termini “alarmantno”, “katastrofalno”, “dotakli smo dno”, “pravosuđa gotovo da i nema” itd. Takođe, u izvještaju se navodi i da većina pravosudnih radnika ne želi ili ne smije javno govoriti o korupciji jer smatraju da postojeći mehanizmi nisu adekvatni za rješavanje problema.\nPoseban dio izvještaja posvećen je konformizmu, odnosno tome da veći dio pravosudne zajednice izbjegava da se zamjeri krugovima koji uživaju percepciju moći ili čak nedodirljivosti. Istaknuto je i da je saradnja pravosuđa i medija, posebno onih istraživačkih, na zabrinjavajuće niskom nivou i pored toga što su upravo takvi mediji najzaslužniji za otkrivanje i ukazivanje na brojna djela visoke korupcije, koruptivna ponašanja unutar pravosuđa itd.\n“Svjedoci su ukazali na činjenicu da nadležna tužilaštva ne procesuiraju koruptivna djela ni nakon opsežnih i dokumentovanih medijskih izvještaja. Takođe, kultura animoziteta prema medijima je primjetna unutar pravosudnog sistema, što se ogleda kroz nizak procenat postupanja na osnovu medijskih saznanja, agresivna procesuiranja za “neovlaštena snimanja”, insistiranja na otkrivanju izvora, zahtjeve za upoznavanje tužilaštva o konkretnim saznanjima prije objavljivanja i slično”, navodi se u izvještaju.\nPredstavljajući izvještaj, članovi Privremene istražne komisije za utvrđivanje stanja u pravosudnim institucijama Bosne i Hercegovine istakli su da se radi o izvještaju koji je bolji od svih prethodnih koje su radile međunarodne organizacije te da su se članovi, iako dolaze iz različitih političkih partija, izdigli iznad politike.\n“Posebno je zabrinjavajuće da je ogroman procenat ljudi u pravosudnoj zajednici pošten, da rade svoj posao, ali smo primijetili primjese konformizma. To se ogleda u tome da ljudi u pravosudnoj zajednici koji su pošteni i koji se ne bave korupcijom te ne žele veze s politikom jednostavno puštaju da stvari idu svojim tokom”, rekao je Damir Arnaut, predsjedavajući Privremene istražne komisije za utvrđivanje stanja u pravosudnim institucijama BiH.\nKomisija je u izvještaju navela i 15 preporuka koje bi trebalo da sprovedu različiti nivoi vlasti, između ostalog da se kod ocjenjivanja sudija i tužilaca vrednuje kvalitet, a ne kvantitet, zatim da se nosiocima pravosudnih funkcija onemogući napredovanje nakon izrečene disciplinske mjere te da se pri tumačenju neovlaštenog fotografisanja i snimanja uvedu zapadni standardi.\nIzvještaj Privremene istražne komisije za utvrđivanje stanja u pravosudnim institucijama Bosne i Hercegovine uskoro bi trebalo da se nađe i pred poslanicima Predstavničkog doma parlamenta BiH.\nNEWER POSTU Ljubinju povećan broj malih farmi (VIDEO)\nOLDER POSTHumanitarna utakmica za utakmicu života mlade majke


Nesnošljive vrućine: U Sarajevu nadmašen temperaturni rekord za juli - Povezane vesti - Naslovi.net\nNesnošljive vrućine: U Sarajevu nadmašen temperaturni rekord za juli\nNa Meteorološkoj stanici Sarajevo - Bjelave juče je nadmašen temperaturni apsolutni maksimim za jul. Maksimalna temperatura vazduha iznosila je 38,5 stepeni. Predhodni apsolutni maksimum je od pre dvadeset dana kada je 8. jula maksimalna temperature… »\nSarajevo -- U Sarajevu je nadmašen temperaturni apsolutni maksimim za jul, pošto je u sredu izmereno 38,5 stepeni. Prethodni apsolutni maksimum je od pre dvadeset dana, kada je 8. jula maksimalna temperatura iznosila 38,4 stepena. Kako su naveli iz… »\nU Sarajevu je nadmašen temperaturni apsolutni maksimim za jul, pošto je u sredu izmereno 38,5 stepeni. Prethodni apsolutni maksimum je od pri dvadeset dana, kada je 8. jula maksimalna temperatura iznosila 38,4 stepena. Kako su naveli iz Federalnog… »\nFoto Novosti Prethodni apsolutni maksimum je od pri dvadeset dana, kada je 8. jula maksimalna temperatura iznosila 38,4 stepena. Kako su naveli iz Federalnog hidrometeorološkog zavoda, prethodna rekoprdna temperatura za jul izmerena je 2000. godina i… »


Kraljica Elizabeta čestitala godišnjicu nezavisnosti Kosova\n16. februar/veljača, 2017.\nBritanska kraljica Elizabeta II je, povodom Dana državnosti Kosova, uputila čestitku predsedniku Kosova Hašimu Tačiju.\n"Veliko mi je zadovoljstvo da vam pošaljem, Vaša ekselencijo, moje čestitke povodom obeležavanja vašeg dana državnosti, zajedno sa mojim najlepšim željama za radost kosovskog naroda u tekućoj godini", navodi se u čestitki.\nI predsednik SAD Donald Tramp čestitao je Hašimu Tačiju devetu godišnjicu proglašenja nezavisnosti Kosova, objavljeno je danas na sajtu kosovskog predsednika.\n"Partnerstvo naše dve države oslanja se na zajedničke vrednosti i interese", naveo je Tramp i dodao da je "budućnost suverenog, multietničkog i demokratskog Kosova zasnovana na stabilnom regionu Balkana, prosperitetnom i u potpunosti integrisanom u medjunarodnu zajednicu".\n"Srdačno očekujemo nastavak naše široke i duboke saradnje, usredsredjeni na podršku povećanju demokratskog i privrednog razvoja, jačanju vladavine prava na Kosovu, rešavanju sporova sa susedima, kao i u borbi protiv nasilnog ekstremizma i stranih boraca terorista", navedeno je u pismu koje je upućeno predsedniku Kosova.\nNizom manifestacije u Prištini je danas počelo obeležavanja devete godišnjice proglašavanja nezavisnosti Kosova.\nKosovo je 17. februara 2008. godine proglasilo nezavisnost koju Srbije ne priznaje.


Slovenačko tužilaštvo traži pokretanje postupka protiv vlade\nTanjug 12. juna 2021. 06:52\nLJUBLJANA – Slovenačko Veće tužilaca predložilo je javnom tužiocu da podnese tužbu protiv vlade zbog kršenja zakona na štetu javnog interesa pošto je vlada poništila proceduru delegiranja dva tužioca u novu Kancelariju evropskog javnog tužioca.\nTužilaštvu se nalaže da pokrene postupak protiv vlade pred Upravnim sudom.\nPosle višemesečnog odlaganja imenovanja tužilačkih delegata iz Slovenije, vlada je u maju odlucila da ponovi postupak prikupljanja prijava tvrdeći da Veće nije predstavilo dovoljan broj kandidata.\nEksperti su odbacili takvo obrazloženje, a ministarka pravde Liljana Kozlovič je podnela ostavku navodeći da ne vidi opravdanje za takvu odluku vlade.\nKandidati koje je ona imenovala na predlog Veća tužilaca nisu dobili podršku, nezvanično jer se tome protivio premijer Janez Janša, zbog starih slučajeva uključujući navodno i istragu o njegovoj imovini, prenosi STA.\nKancelarija evropskog javnog tužioca (EPPO) osnovana je 1. juna i sve zemlje osim Slovenije i Finske su delegirale svoje tužioce.


Učenike po dualnom obrazovanju čeka posao - PKS-RPK Novi Sad\nUčenike po dualnom obrazovanju čeka posao\nPredsednik Vlade Srbije Aleksandar Vučić posetio je danas Tehničku školu u Vlasotincu u kojoj je ove školske godine prvi put upisan obrazovni profil industijski mehaničar, po modelu dualnog obrazovanja i otvorena nova radionica gde je poručio da učenike ovog profila već čeka posao.\nVučić je rekao da je zahvalan nemačkoj vladi koja je obezbedila finansijsku pomoć da se taj profil uvede u školu.\nPremijer je pozvao nekoliko učenika novootvorenog smera da mu se pridruže pred kamerama i poručio:\n„Njih čeka posao. Nama ljudi vašeg profila nedostaju, varioci, mehaničari, čak i vodoinstalateri i nećemo da uvozimo ljude, imamo ovoliko nezaposlenih“, rekao je Vučić.\nOn je rekao da je želeo da svi ljudi u Srbiji vide ove momke koji se školuju za industrijske mehaničare.\n„Beskrajno sam zahvalan nemačkoj vladi, jer mi to sami ne bismo mogli da sprovedemo, učimo i polako, ali sigurno naredujemo“, rekao je Vučić.\nOn je podsetio i na svoj boravak u Švajcarskoj i razgovor sa tamošnjim državnim sekretarom zaduženim za dualno obrazovanje koji mu je rekao da ima sedmoro dece, a da dva sina, majstori zanatlije, zaradjuju više od trećeg koji je doktor nauka.\n„Na moje pitanje kako je to moguće odgvorio mi je – Švajcarska je tržište, potrebni su nam majstori“, rekao je premijer dodavši da svako naravno može i dalje da se školuje i napreduje u pravcu u kojem želi.\nPremijer je posebno zahvalio i nemčkom GIZ-u uz ocenu da 100.000 evra Srbija ne bi mogla sama da izdvoji.\nVučić je naveo i da vlada radi tri objekta u Vlasotincu i precizirao da su to renoviranje škola i domova zdravlja i da je njihova vrednost 86 miliona dinara.\nVučić se pozdravio sa učenicima i obišao učionice. U kratkom razgovoru sa učenicama koje se bave tekstilom, Vučić se raspitivao da li im je težak nastavni program, a pošto su odgovorile da nije, poručio im da modeli, koje je video, a koje su one napravile, „super izgledaju, iako se on ne razume u modu“.\nOsnivanje novog profila podržale su kompanije „Elrad“, „Gruner“, „Mladost“ i Livnica „Vitko“.\nU prvom razredu učenici rade u renoviranoj radionici u okviru škole, u drugom će dva dana sedmično provoditi u nekoj od kampanija, a u trećem rezredu po tri dana, rekao je direktor Škole Milivoje Đorđević.


SDA Sandžaka se od subote pridružuje građanskim protestima u Srbiji - Snews\nBy SNews 5. Marta 2019. 439\nPredsjednik Stranke demokratske akcije (SDA) Sandžaka Sulejman Ugljanin izjavio je da će ta stranka u Sandžaku organizirati protestne skupove u formi protestne šetnje i da u potpunosti podržava građanske proteste u Srbiji “Jedan od pet miliona”, u potpunosti prihvata Sporazum s narodom, kao i principe rada buduće ekspertske vlade.\nUgljanin je na konferenciji za medije saopćio da će se prva protestna šetnja pod nazivom “Za sigurnu budućnost”, održati se u subotu, 9 marta, u Novom Pazaru, sa početkom u 18 sati, kao i svake naredne subote.\n“Pozivam sve građane da protestnom šetnjom izraze svoje neslaganje sa postojećim stanjem ali pokažu i odlučnost da se zajedno izborimo za bolji i sigurniji život dostojan čovjeka. SDA Sandžaka se od svog osnivanja konstantno bori protiv vjerskog šovinizma, nacional fašizma i socijal rasizma, prvenstveno oličenog u Miloševićevom režimu, a danas u naprenjačko-radikalskom Vučićevom režimu”, rekao je Ugljanin.\nOn je dodao da je Srbija nedemokratska država u kojoj nema slobode, ravnopravnosti i vladavine prava i da to zahtjeva politički odgovor i akciju.\nLider SDA Sandžaka je, govoreći o građanskim protestima u Srbiji, poručio da građani Sandžaka imaju mnogo više razloga za neslaganjem sa postojećim stanjem, posebno Bošnjaci zbog nerasvijetljenih ubistava i zločina.\nUgljanin je potvrdio da su primili poziv od strane organizatora građanskih protesta u Srbiji ali da obazrivo prate razvoj situacije.\n“Mnogo puta smo ranije podržavali mnoge stvari, a danas idemo vrlo obazrivo kako ne bi izabrali nekog novog Vučića ili Šešelja. Pratimo raspoloženje građana, a ne političkih stranaka. Prihvatamo u potpunosti koncept nove vlade u dvanaest tačaka koja će biti frmirana nakon što se stvore uslovi za demokrtaske izbore i medije”, poručio je Ugljanin.\nPrvi građanski protest “Jedan od pet miliona” zakazan je za narednu srijedu i u Prijepolju.\nProtesti protiv aktuelnog režima u Srbiji počeli su 8. decembra, u Beogradu, pod nazivom “Stop krvavim košuljama” i proširili su se u više od 60 gradova.\nTagovi: "Jedan od pet miliona" protesti SDA Sandžaka Sulejman Ugljanin\nNovi Pazar: Još troje hospitalizovano, jedan pacijent transportovan za Kragujevac\nBy SNews 4. Septembra 2020.\nIzvršni odbor UPK-a: Smjenite Mahmutovića, novopazarska bolnica jedna od najlošijih u svijetu


Politika Autor:Beta21. maj. 202211:25 > 11:28\nVuk Jeremić Foto: Ivan Dinić/Nova S\nPredsednik Narodne stranke Vuk Jeremić izjavio je danas da ta stranka više nije u koaliciji sa Strankom slobode i pravde Dragana Đilasa zbog, kako je rekao, "zaprepašćujućeg sastanka" Đilasa i predsednika SNS-a i Srbije Aleksandra Vučića i zbog "nagle promene stava" SSP-a o sankcijama protiv Rusije.\n„Ne možete pre nego što su prebrojani glasovi u Beogradu da odete na vanistitucionalan razgovor kod Vučića, a da su svi u koaliciji protiv toga. Pored toga, za razliku od Narodne stranke koja se nije izjašnjavala, SSP je u kampanji nedvosmisleno govorio da je protiv sankcija Rusiji, a onda posle izbora – bam, oni su odjednom za sankcije. Čekajte, polako, koje sankcije, niko nije još ni rekao o kojim je merama reč“, rekao je Jeremić televiziji Prva.\n„Ne može se politika menjati za 180 stepeni od danas do sutra i ne mogu se rušiti institucije. Ako ste trčali izbornu kampanju sa parolom da hoćete da vratite institucionalno odlučivanje, ne možete politi kofu smeća po tome i vaninstitucionalno se dogovarati sa Vučićem pre nego što su glasovi prebrojani“, dodao je Jeremić.\nPonoš otkriva s kim bi pre sarađivao – Đilasom ili Jeremićem\nOn je naveo da će "doći do jasne diferencijacije" izmedju Narodne stranke i SSP i u Skupštini Srbije.\n"Mi ćemo se zalagati za naš ekonomski program, po kojem se, na primer, moraju smanjiti akcize za gorivo mnogo više nego što su sada smanjene, kao i ukinuti akcize na struju, koje su vanredna mera iz 2015. godine, i hitno povećati subvencije poljoprivrednicima. Govori se o nestašici hrane, a imamo najmanje subvencije u regionu. Moramo da razmišljamo o strateškim ulaganjima, ali ne u nacionalni stadion ili prenose engleske Premijer lige u fudbalu", rekao je Jeremić.\nKako je saopštila Narodna stranka, Jeremić je dodao da bi prilikom odlučivanja o sankcijama protiv Rusije trebalo voditi računa o svom nacionalnom interesu na Kosovu i Metohiji, jer Rusija ima pravo da uloži veto u Savetu bezbednosti na članstvo Prištine u UN, kao i o svojim ekonomskim interesima, jer bi u slučaju uvodjenja sankcija cena gasa u Srbiji mogla da bude veća i dva i po puta.\n"Moramo da pokušamo da izadjemo iz te situacije na diplomatski način i da pre bilo kakve odluke o tome raspravljamo u parlamentu, a da se manje oslanjamo na činjenje jednog čoveka, predsednika Srbije Aleksandra Vučića. Vlast bi u parlamentarnoj raspravi trebalo da predoči sve posledice uvodjenja i neuvodjenja sankcija Rusiji", rekao je on.\nJeremić je naveo da se Narodna stranka zalaže da Srbija bude uređena kao moderna evropska država.\n"Evropski put Srbije znači usklađivanje prvenstveno unutrašnjih prilika tako da Srbija funkcioniše kao moderna evropska država i Narodna stranka to podržava. Samo članstvo u EU ovog trenutka nije u realnosti na stolu", zaključio je Jeremić.\nBonus video: Vuk Jeremić o Srbiji u ili-ili poziciji i crvenim linijama ka SNS-u\nDragan Đilasizborinarodna strankaSNSVuk Jeremić\n„To nema medicinsku logiku, već političku“: Đoković odgovorio SAD zbog zabrane\nHil sa Vučićem: Od Srbije očekujemo jasno stanovište o osudi ruske agresije


Home » Golovi za sva vremena » Nestvaran gol Denisa Šefika\nBio je sekund do kraja meča finala vaterpolo Kupa Srbije između Crvene zvezde i Radničkog, peterci su bili na pomolu, ali onda je neverovatan gol golmana Zvezde Denisa Šefika, doneo „Crveno-belima“ trofej namenjen pobedniku Kupu Srbije 2014. godine. Bio je to gol koji je izazvao dosta kontraverzi, ali kakav sigurno nije viđen u vaterpolo mečevima. Ne pamti se kada se neki vaterpolo golman upisao u strelce, a ne da odluči jedan meč, i to za trofej.\nNa prepunom bazenu na Tašmajdanu pred oko 3.000 gledalaca odigralo se ovo ispostaviće se istorijsko finale Kupa Srbije. Bila je to prava rovovska borba vaterpolista Crvene zvezde i Radničkog, koja je od samog početka bila veoma neizvesna. Posle velike borbe Zvezda je rešila prvi period sa 3:2, ali se Radnički nije predavao i uvek je zaostajao jedan gol za rivalom. Domaćin finala Kupa je i do poluvremena sačuvao minimalnu prednost od 6:5. U nastavku meča „Crveno-beli“ su bodreni od strane svojih navijača nastavili da diktiraju tempo na meču. Zvezda je prvu veću prednost stekla krajem trećeg preioda kada je sa dva vezana gola povela sa 9:6. U poslednjih osam minuta meča Kragujevčani su pokušavali da se vrate u meč i da smanje prednost, ali nisu uspevali da priđu na manje od dva gola. Imao je Filip Filipović priliku da smanji na 10:9 posle peterca, ali mu je Denis Šefik odbranio udarac sa 5 metara. Usledila je kazna, jer je efektnim golom Zvezda došla do velike prednosti (11:8), ali tu nije bio kraj! Sa tri gola zaredom Radnički se vratio u meč i na minut pre kraja izjednačio na 11:11.\nPrava drama viđena je u finišu meča. Na samo 40 sekundi pre kraja rezultat je i dalje bio 11:11, a Zvezda je krenula u napad sa igračem više. Prebacivali su loptu sa jedne na drugu stranu, ali je Rašović promašio. Imao je Radnički napad za pobedu, ali nisu uspeli da pogode. Ostao je bio tada jedan sekund do kraja meča i onda se desilo čudo, lopta je došla do Šefika koji je bacio, onako više iz očaja ka golu Radničkog i uspeo da postigne gol. Neverovatni golman koji je činio čuda pred svojom mrežom u ključnim trenucima finalnog meča je neverovatnim pogotkom u poslednjoj sekundi izazvao pravu erupciju oduševljenja na tribinama“ Tašmajdana“, ali je i šokirao sportsku planetu. Gol je izazvao toliku pažnju u svetu da je i čuveni engleski Gardijan u svom internet izdanju kao glavnu sportsku vest imao Šefikov gol, ispred vesti iz fudbala i ragbija, najpopularnijih sportova na ostrvu. Strelac odlučujućeg gola, Denis Šefik je posle meča kratko objasnio svoj neverovatan pogodak: “Šutnuo sam iz očaja, nisam imao šta da radim, jer ima svega par sekundi do kraja, međutim, lopta je nezgodno odskočila i ušla u gol. Ovo se baš retko dešava, a ja u svojoj dugoj karijeri ovo nikada nisam video.” – rekao je Denis Šefik. Gosti iz Kragujevca su posle meča imali primedbe na to što je gol priznat, smatrajući da je postignut po isteku vremena i posle finte koju je Denis Šefik izveo, što je po vaterpolo pravilima zabranjeno, ali su sve njihove žalbe odbijene i gol je zvanično priznat.\nPogledajte i podsetite se nestvarnog gola Denisa Šefika, koji je jedan od najneverovatnijih golova ikada postignutih u vaterpolo mečevima.


Ponedeljak , 2021-05-17 | 14:24:02\n"Posebno je problematično što odredjena rešenja imaju ambiciju da menjaju naš tradicionalni kulturni i etički obrazac. Na to ne možemo da pristanemo jer bi značilo otvaranje nove stranice u političkom, kulturnom i moralnom diskursu gradjana Srbije", rekao je on.\nGovoreći o najavljenom ujedinjavanju Srpskog patriotskog saveza (SPAS) sa Srpskom naprednom strankom (SNS), Zukorlić je naveo da je za njega to logična i razumnjiva stvar, ocenjujući da bi i druge male stranke trebalo da krenu istim putem "umesto što koriste snagu naprednjaka za izlazak na izbore".\n"To se, medjutim, na SPP ne odnosi. Mi jesmo mala stranka, ali po programu i ideologiji smo najistančanija opcija na političkoj sceni. Dokazujemo da je moguće biti partner, a ne poltron, da je moguće biti autentičan Bošnjak i musliman, a ne biti protivnik Srbije i većinske vlasti", naveo je Zukorlić.\nOn je kazao i da ne očekuje ništa "senzacionalno" od medjustranačkog dijaloga o izbornim uslovima, u kojima i sam učestvuje, navodeći da očekuje veću izlaznost stranaka na izbore jer su "mnogi shvatili da je bojkot bila greška".\n"Najozbiljniji ustupak vlasti verovatno će biti odlaganje parlamentarnih izbora, kako oni ne bi bili zajedno sa lokalnim i predsedničkim. Patuljasta opozicija nije nikome u interesu", ocenio je lider SPP.


Prihvaćen projekat Opštine Prokuplje - Grad Prokuplje\nPrihvaćen projekat Opštine Prokuplje\nU okviru razvojnog programa “EU Progres-a” Opština Prokuplje će realizovati projekat pod nazivom “Uvođenje geografskog informacionog sistema“( GIS). Ukupna vrednost projekta,kojeg finansira EU i Vlada Švajcarske,iznosi 88.620 evra. Od ukupnog iznos za ovaj projekat iz budžeta Opštine biće izdvojeno 10% sredstava.\n– Od 28 pristiglih projekata prihvaćeno je 11,među kojima i projekat Opštine Prokuplje,rekla je član Opštinskog veća zadužena za izradu projekata Maja Bašić i dodala da je jedan od ciljeva ovog projekta uspostavljanje institucionalnog okvira za funkcionisanje i razvoj GIS-a kako bi se unapredili tehnički i ljudski kapaciteti.\nRealizacijom ovoga unaprediće se saradnja između javnih institucija i opštinskih službi koje se bave prostornim planiranjem i povećati kvalitet i dostupnost prostornih podataka potencijalnim investitorima i građanima.\nOsim lokalne samouprave u realizaciji projekta,koji treba da se završi za 18 meseci,biće uključeno i JKP “HAMMEUM” i JP za urbanizam i uređenje Opštine Prokuplje.


Čačani treći u Srbiji - Ozonpress :: internet portal\nČačani treći u Srbiji\nEkipa čačanskog Fudbalskog kluba „Ares“, osvojila je danas treće mesto na finalnom turniru za prvaka Srbije, koje je održano u Šapcu.\nGeneracija dečaka rođenih 2009. godine, u konkurenciji 242 ekipe, uspela je da postigne veliki uspeh.\n„Ostaje mala žal što u završnici nismo bili kompletni zbog povreda, ali i ovo je ogroman uspeh“, izjavio je agenciji MNA trener i osnivač kluba Nikola Milovanović.\nMilovanović je rekao da će u subotu u Smederevskoj Palanci biti održano, takođe finalno takmičenje za prvaka Srbije, na kom će učestvovali dečaci rođeni 2011. godine.\nDa je ovaj klub rasadnik talentovanih dečaka, ali i devojčica, dokazuje činjenica da njih nekoliko već trenira i nastupa za Crvenu zvezdu, Partizan, Čukarički, kao i da su ostali pod lupom naših najvećih klubova.\nProjekat za zdravlje dece


Pronađen virus koji uništava tumor mozga i podstiče imunitet: Testovi na pacijentima su u toku | Nauka i tehnologija\nPronađen virus koji uništava tumor mozga i podstiče imunitet: Testovi na pacijentima su u toku\nMedicina January 5, 2018 Smoux 0\nIako se već neko vreme zna za onkolitička svojstva pojedinih virusa, ovo je prvi virus koji je uspeo da pređe barijeru između krvotoka i...\nIako se već neko vreme zna za onkolitička svojstva pojedinih virusa, ovo je prvi virus koji je uspeo da pređe barijeru između krvotoka i mozga. Ovaj neverovatan virus ne samo da napada ćelije raka, već uništava tumor mozga i podstiče imuni odgovor organizma.\nNajnovija studija trebalo je da pokaže da ovaj onkolitički virus može da pređe iz krvotoka do mozga, a učinila je mnogo više od toga. Ne samo da je virus stigao do cilja i počeo da napada tumor, dogodilo se i nešto sasvim neočekivano. Virus je dodatno stimulisao imuni sistem pacijenta, što je učinilo da tumor bude napadnut istovremeno sa dve strane – sa strane virusa i imunih ćelija!\nPrektlinička ispitivanja na miševima, za kojima su usledila testiranja na 9 pacijenata, pokazala su da jedan sasvim prirodan virus ima potencijal da otvori vrata za sasvim nove metode lečenja raka. Ovakve terapije bi uskoro mogle da počnu da se sprovode uporedo sa postojećim tretmanima.\nVirus korišćen u ovim eksperimentima već ranije je pokazao svoj potencijal u lečenju raka i zbog toga je postao poznat pod nazivom onkolitički virus. To je ortoreovirus tip 3, iz familije reovirusa koji ima osobinu da uništava ćelije raka ne dirajući okolne zdrave ćelije.\nPrethodnim eksperimentima demonstriran je mehanizam po kome ovaj virus radi, a u novim eksperimentima, virus je uspešno doveden do muždanog tumora.\nDo sada se verovalo da reovirusi ne mogu da pređu barijeru koja štiti mozak od patogena iz krvotoka. Međutim, ovaj virus pokazao je sposobnost da pređe tu barijeru.\n“Ovo nam pruža nove mogućnosti za korišćenje imunoterapije u borbi protiv agresivnih tipova raka mozga”- rekao je Adel Samson, jedan od autora studije.\nZa prve testove na ljudima odabrano je 9 pacijenata sa tumorima na mozgu i ubrizgana im je doza virusa. Neki od njih maju metastaze na drugim delovima tela, dok neki imaju gliome – agresivne tumore mozga koji ne reaguju na standardne metode lečenja i kod kojih su prognoze veoma loše. Glioblastomi su vrsta tumora mozga kod kojih se danas pacijentima, čak i uz ekstremne terapije, daje tek nekoliko meseci života.\nSvima je zakazano hirurško uklanjanje tumora mozga samo par dana nakon eksperimenta sa reovirusom.\nNaučnici su zatim secirali uzorke tumora, nakon njihovog vađenja i upoređivali ih sa tumorima pacijenata koji nisu podvrgnuti ovom tretmanu pre operacije. Ispitujući date uzorke naučnici su došli do jasnih dokaza da su virusi uspeli da dođu do tumora.\nOsim toga, oni su našli i povišene nivoe interferona – proteina koji aktiviraju naš imuni sistem. Ovi interferoni su privlačili bela krvna zrnca ka tumorima, što znači da je imuni sistem pacijenta, podstaknut reovirusom, počeo i sam da napada tumor.\n“Naš imuni sistem uopšte nije dobar u uočavanju kancera – delom zbog toga što ćelije raka deluju kao ćelije našeg organizma, a delom zbog toga što je rak veoma dobar u ubeđivanju našeg imunog sistema da mu nije pretnja. Međutim, naš imuni sistem je veoma dobar u detektovanju i borbi protiv virusa” – kaže Alan Melcher, još jedan od autora studije. “Tokom ovog istraživanja, uspeli smo da pokažemo da reovirus može da inficira ćelije raka u mozgu. Ono što je još važnije je to da su ćelije raka inficirane reovirusom postale vidljive imunom sistemu, koji se odmah bacio na posao” – dodaje on.\nDakle, ne radi se toliko o tome da virus sam ubija ćelije raka, već o tome da ih on napadne, zarazi, obeleži, kako bi imuni sistem stupio na scenu.\nOvaj pronalazak se već našao u kliničkoj primeni. U toku su klinički testovi na pacijentima kojima se tretman reovirusima daje uporedo sa hemoterapijom i radioterapijom. Jedan pacijent je već daleko odmakao sa tretmanima – prima već 16. dozu reovirusa u borbi sa glioblastomom. Razlog za ovako veliki broj doza leži u načinu na koji virus aktivira imuni sistem. Klinički testovi će pokazati koliko dobro pacijenti mogu da tolerišu ovakve tretmane, s obzirom da virus izaziva simptome i posledice slične gripu. Takođe ostaje tek da se pokaže da li će tretman virusima učiniti i standardne tretmane efektivnijim u lečenju raka.\n“Prirustvo raka u mozgu slabi imuni sistem. Prisustvo reovirusa čini da se imuni sistem probudi, stimuliše i da prirodni odbrambeni mehanizmi stupe u akciju” – izjavila je Susan Short, onkolog koji predvodi ove kliničke testove.\n“Nadamo se da će dodatni efekat virusa na pojačavanje imunog odgovora tela na tumor rezultirati pojačanim odgovorom na standardne metode lečenja i da će to doprineti većoj uspešnosti hemoterapije i radioterapije u ubijanju ćelija raka.”\nIstraživanje je objavljeno u magazinu Science Translational Medicine.\nimunoterapija tumora2 onkolitički virus1 ortoreovirus tip 31 rak mozga1 tumor mozga1 virus koji napada ćelije raka1 virus koji uništava tumor mozga1


Vašington, 15. maj 2019. godine - Potpredsednik Vlade Republike Srbije i ministar unutrašnjih poslova dr Nebojša Stefanović sastao se u Vašingtonu, u okviru višednevne posete Sjedinjenim Američkim Državama, sa predstavnicima Uprave za borbu protiv droga (DEA).\nMinistar Stefanović je razgovarao sa direktorom DEA Utamom Dilonom i njegovim saradnicima o unapređenju borbe protiv trgovine narkoticima, kao i saradnje srpske policije sa pripadnicima DEA.\nStefanović je istakao da su pripadnici Ministarastva unutrašnjih poslova Republike Srbije tokom 2018. godine zaplenili više od 4 tone narkotika i dodao da su u ovoj godini rezultati još bolјi, imajući u vidu da je srpska policija, za samo četiri meseca, oduzela više od dve tone droge.\nStefanović i Dilon saglasili su se da borba protiv narkotrafikinga predstavlјa veliki izazov, ne samo za Srbiju i SAD, već i mnoge druge države. Zbog toga je, kako su istakli, važno utvrditi konkretne korake buduće saradnje naših službi, kako bismo bili još efikasniji u hapšenju kriminalaca i zapleni narkotika.\nMinistar Stefanović je istakao i važnost treninga pripadnika MUP-a u borbi protiv trgovine narkoticima i pozvao Dilona i njegove saradnike da razmotre mogućnost unapređenja saradnje u oblasti edukacije i obuka, sa čim su se predstavnici DEA i složili.\nDirektor DEA Utam Dilon i predstavnici američke Uprave za borbu protiv droga pohvalili su srpsku policiju u dosadašnjoj borbi u suzbijanju prodaje narkotika istakavši da je primetan napredak u ovoj oblasti, što se može videti i kroz nekoliko uspešnih i važnih akcija pripadnika MUP-a. Oni su istakli da samo zajednička borba protiv narkotrafikinga može doprineti ostvarivanju konkretnih rezultata.


Podsećanje: „Jugo“ – ikona kragujevačke „Zastave“ - News - Turistički svet\nPodsećanje: „Jugo“ – ikona kragujevačke „Zastave“\nPre tačno dvanaest godina, 11. novembra 2008, iz kragujevačke „Zastave“ izašao je poslednji primerak automobila marke „jugo“. Bio je daleko od savršenog ali je u našoj zemlji obeležio poslednje dve decenije 20. i prvu deceniju 21. veka.\nMnoge prve ljubavi provozale su se upravo ovim automobilom, vozačke dozvole dobijane su za njegovim volanom, neretko se govorilo da onaj ko je vozio „juga“ ima definisan biceps od motanja volana... Kakav god bio, mnogo je toga zbog čega ćemo se s osmehom sećati ovog četvorotočkaša, ikone „Zastavine“ proizvodne trake.\nNa dizajnu ovog automobila možemo da zahvalimo, pre svega, „Fiatovom“ četvorotočkašu „fiatu 127“, automobilu koji je 1972. godine bio proglašen za evropski auto godine, i ujedno automobil na kome je Jugo zasnovan.\n„Fiatovi“ i „Zastavini“ inženjeri sastali su se 1978. godine u Torinu, gde je, uz male izmene u odnosu na „fiat 127“, nastao - „jugo“. Dve godine kasnije, 28. novembra 1980. godine započeta je serijska proizvodnja ovog automobila u kragujevačkoj „Zastavi“, s ciljem da prvi „jugo“ siđe s trake 29. novembra na Dan Republike.\nMnogi ne znaju da je ovaj automobil na početku nosio samo oznaku „zastava 102“ i pod tim imenom se i reklamirao i prodavao, da bi tek kasnije dobio zvaničan naziv „jugo“.\nIako mnogi misle da je naziv „jugo“ nastao od reči Jugoslavija, izgleda da nije tako. Naime, u knjizi Džejsona Vujića "Yugo, uspon i pad najgoreg automobila u istoriji", koja je odnedavno dostupna i na srpskom jeziku, nalazimo da je automobil dobio ime po istoimenom vetru. Inače, u to vreme jeste bilo popularno automobile nazivati po vetru, u čemu je prednjačio „Volksvagen“ sa modelima „pasat“, „široko“, „jeta“...\nOznaka za „jugo“ bila je slovo "J", ali je ono zamenjeno slovom "Y da bi model bio interesantniji kupcima iz inostranstva.\n„Jugo“ je neretko karakterisan kao najbolji automobil ikada, pa ga je čak i čuveni automobilski novinar Džeremi Klarkson u emisiji "Top gear" razneo tenkom, a mnogima je poznato da se izvozio čak i u Ameriku, gde se pojavio i u filmu "Umri muški".\n„Jugo“ se, manje-više nepromenjenog dizajna, proizvodio sve do 11. novembra 2008. Tokom 28 godina izrađeno je ukupno 794.428 primeraka ovog automobila.


Početna O kompaniji Portfolio Bexel\nVeliko nam je zadovoljstvo što možemo da Vam predstavimo našu kompaniju i projekte na kojima smo radili tokom proteklih 30 godina.\nKao osnivači i predsednici PSP- Farman Holdinga, veoma smo ponosni na svaki pojedinačni objekat koji je naša kompanija razvila, dizajnirala i izgradila.\nZahvalni smo ljudima na velikom naporu koji su ulagali u proces stvaranja i izgradnje tih objekata, omogućujući nam da poslove završavamo u najkraćem mogućem vremenskom okviru.\nDanas smo lideri u polju novih tehnologija u građevinskoj industriji, sa najsavremenijim BIM BEXEL softverom, koji se koristi u više od 35 zemalja širom sveta.\nIskreno se nadamo da ćete uživati u otkrivanju naših mogućnosti i dostignuća.\nNekretnine i razvoj\nU oblasti razvoja, projektovanja, izgradnje i opremanja objekata kompanija PSP-Farman Holding posluje preko 30 godina.\nRazvoj nekretnina je proces koji se odvija u više pravaca istovremeno. Često je realizacija projekata od početne faze planiranja do krajnje završne faze komplikovan, dug i rizičan proces. Svi poslovni, proizvodni, trgovinski, stambeni i sportsko-rekreativni kompleksi, uspešno su i po najvišim standardima realizovani sa sopstvenim timom arhitekata i inžinjera. Njihovo znanje, međunarodno iskustvo i profesionalizam predstavljaju garanciju kvaliteta.\nKompanija PSP-farman Holding je prepoznala veliki potencijal Beograda I Srbije u širenju turizma, konkretno hotelskog biznisa. U tom smislu, želeli smo da hotelsku ponudu u Beogradu obogatimo dovođenjem renomiranog brenda Marriott. Možda najveći značaj ovog projekta je činjenica da je ovo prvi hotel ove kategorije (luxurious) u centru Beograda. Lokacija hotela, neposredna blizina Narodnog muzeja I Narodnog pozorišta, vrhunska usluga, profesionalizam osoblja su ono što našem hotelu obezbeđuje visoku ocenjenost u svim relavantnim krugovima.\nKao lider u inovacijama, oslanjajući se na naše dugogodišnje iskustvo, znanje i tehnologju razvili smo sistem sveobuhvatnog pristupa upravljanjem izgradnje projekata: od ideje do realizacije.\nNa svakom projektu, PSP-Farman Holding upravlja celim procesom implementacije projekta sa svojim in-house razvijenim BEXEL (5D) softverom koji nam omogućava da konsolidujemo i pratimo rad svih usluga i omogućava nam transparentnost prema korisnicima.\nOvaj segment poslovanja PSP-Farman Holding-a čini tim stručnjaka iz oblasti gradjevinarstva i arhitekture, zajedno sa mašinskmi i elektro inženjerima i mnogobrojnim saradnicima kompatibilnog usmerenja.\nNa polju arhitekture, konstrukcije i inženjerskih sistema, naš tim je učestvovao u realizaciji mnogobroijnih objekata,poslovnih i stambenih, trgovinskih i sportskih centara, industrijskeih kompleksa i saobraćajnica. Zahvaljujući našoj visoko profesionalnoj strukturi,koristeći najnovije tehnologije izrade i dorade 3D i 4D projekta, kao i veliko iskustvo koje posedujemo, u mogućnosti smo da projektujemo i najzahtevnije objekte, bez obzira na složenost i veličinu.\nEra u kojoj živimo uči nas da je mera za uspešnost, pre svega znanje i iskustvo koje posedujemo. PSP-Farman Holding kontinuirano radi na usavršavanju svojih zaposlenih, na unapređenju njihovog znanja, što nam omogućava da primenjujemo najnovije svetske trendove,kao što je 4D projektovanje.\nTim naših inžinjera može projektovati za bilo koji deo sveta, zadovoljiti i najzahtevnije projekte i naravno, ispuniti očekivanja svojih klijenata.\nNajmlađa delatnost u okviru kompanije PSP-Farman Holding.\nKompatibilna sa ostalim delatnostima kompanije.\nIzazov u novoj sferi poslovanja.\nPSP - Farman ima širok portfolio izvedenih projekata - poslovnih i stambenih rezidencija, banaka, kancelarija, sportskih kompleksa, tržnih centara... Možete pogledati galeriju objekata na koje smo posebno ponosni.\nMOSKOVSKA ŠKOLA ZA MENADŽMENT SKOLKOVO\nCUM ROBNA KUĆA\nFUDBALSKI STADION CSKA\nPOSLOVNI CENTAR U SKOLKOVO\nKONCERTNA DVORANA BARVIKHA LUXURY VILLAGE\nHOTEL INTERCONTINENTAL MOSKVA TVERSKAYA\nHIPERKUB: CENTAR ZA INOVACIJE SKOLKOVO\nROBNA KUĆA CVETNI\nSTAMBENI KOMPLEKS ODINCOVSKI PARK\n123317, Moskva, Rusija\n34122, Trst, Italija


Inspektori kao "TAJNI KUPCI" love trgovce koji KRŠE ZAKON\nTržišni inspektori, imitirajući potrošače, uspevaju da uhvate na delu osobe i trgovce koji neregularno posluju.\nKako pišu Novosti, metod prikrivene kupovine koji je propisan zakonima najviše su primenjivali kod prodavaca duvana, odeće i obuće, kao i prilikom ugovaranja zanatskih usluga, iznajmljivanja stanova i oglašavanja astrologa.\nU Ministarstvu trgovine, objašnjavaju da se ovo izuzetno sredstvo, kada inspektori u ulozi kupca pazare robu ili uslugu u fizičkim ili onlajn prodavnicama, primenjuje samo ako na drugi način ne mogu da se obezbede potrebni dokazi ili bi to bilo veoma otežano.\nKoristi se u situacijama kada postoji osnovana sumnja da neka osoba prodaje robu ili pruža usluge, a nije registrovana za tu delatnost, kao i u slučaju ako registrovani trgovac ne izdaje račune. Oni koji krše propise uvek se iznenade kada budu uhvaćeni na delu.\n“Pitaju šta je to prikrivena kupovina i da li su oni prvi koje inspektori kontrolišu”, navodi Uroš Kandić, državni sekretar u ministarstvu. “Potrebno je da im se objasni o kojoj metodi se radi i u kojoj situaciji se primenjuje”, dodaje.\n“Lov” na astrologe, trgovce preko interneta…\nInspektori su, kao tajni kupci, uspeli da doskoče i mnogim osobama koje su se ilegalno bavile izradom horoskopa i to naplaćivale. “U ovim slučajevima je bilo izuzetno teško obezbediti dokaze uobičajenim putem, jer su se izjašnjavali da to rade iz hobija, samo za rođake, prijatelje i poznanike, i to bez naknade”, kaže on.\nU jednom od slučajeva iz oblasti oglašavanja astrologa u štampanim medijima i putem interneta, inspektor je ugovorio izradu horoskopa i natalne karte po ceni od 20 evra, putem SMS poruke.\n“U skladu sa dogovorom, inspektor je pošiljku preuzeo i izvršio plaćanje pouzećem i na taj način su pribavljeni dokazi da ta osoba pruža usluge uz nadoknadu. Zabranjeno mu je neregistrovano obavljanje delatnosti i podnet zahtev za pokretanje prekršajnog postupka nadležnom Prekršajnom sudu”, objašnjava Kandić.\nKako navodi, kada koriste metod prikrivene kupovine inspektori ne najavljuju kontrolu, ne predstavljaju se pre početka i ne pokazuju nalog za nadzor, nego se ponašaju kao potrošači.\nTek kada okončaju kupovinu, onda kažu ko su i osobi uručuju nalog. U proseku se ova metoda primenjuje oko 30 puta godišnje.\n“U maloprodajnim objektima tržišni inspektor bira robu koja je izložena i kada obavi kupovinu, odnosno plati, legitimiše se i počinje nadzor”, objašnjava Kandić.\nKada je u pitanju oglašavanje prodaje preko interneta, tržišni inspektor, postupajući kao kupac naručuje robu ili usluge putem imejla, odnosno putem mobilnih telefona.\nKada utvrdi neregularno poslovanje, donosi rešenje o zabrani i podnosi zahtev za pokretanje prekršajnog postupka nadležnom sudu.\nKraljevski tretman u srcu Šumadije


Narodna stranka: Vučević se boji štandova za odbranu Spensa | Autonomija\nNovosadski odbor Narodne stranke saopštio je danas da je komunalna inspekcija tog grada pokušala da ukloni štandove koji su postavljeni u okviru akcije te stranke „Odbranićemo Spens. Odbranićemo Novi Sad“.\nU saopštenju se navodi da „Narodna stranka zbog te akcije trpi sve učestalije napade“, te da se pokušaj uklanjanja štandova desio uprkos tome što je zauzeće javne površine za sprovođenje te aktivnosti uredno prijavljeno i plaćeno.\n„Gradski odbor Narodne stranke zahvaljuje pripadnicima Policijske uprave Novi Sad, Komunalnoj policiji, kao i velikom broju sugrađana koji nisu podržali nelegalni i bahati pokušaj uklanjanja štandova. Oni su time pokazali da su na strani zaštite osnovnih građanskih prava da se izrazi protest protiv destruktivne politike gradske vlasti“, navodi se u saopštenju.\nU stranci ocenjuju da je ovakvo delovanje komunalne inspekcije „zloupotreba“ gradonačelnika Novog Sada Miloša Vučevića za „pritisak na Narodnu stranku“ i „zastrašivanje građana“.


Pale cijene nafte na međunarodnom tržištu - Trgovci ne očekuju ni značajnije ograničenje opskrbe na narednom sastanku vodećih proizvođača nafte u Beču\n29. 11. 2019. u 17:16 Face.ba\nCijene nafte na međunarodnim tržištima pale su u petak prema 63 dolara u prigušenoj trgovini na međunarodnim tržištima uoči Dana zahvalnosti u SAD-u, prenosi Anadolu Agency (AA).\nOsim toga, trgovci ne očekuju ni značajnije ograničenje opskrbe na narednom sastanku vodećih proizvođača nafte u Beču.\nNa londonskom tržištu cijena barela je pala za 39 centi u odnosu na prethodno zatvaranje i iznosila je 63,48 dolara. Na američkom tržištu barelom se trgovalo po gotovo nepromijenjenoj cijeni, od 58,07 dolara.\nTrgovina na međunarodnom nivou je usporena uoči Dana zahvalnosti u SAD-u, a mnogi nestrpljivo iščekuju sljedeću sedmicu kada će se u Beču sastati članice Organizacije zemalja izvoznica nafte (OPEC) i grupa nezavisnih proizvođača, uključujući Rusiju, kako bi razmotrile proizvodnu naftnu strategiju za predstojeći period.\nOčekuje se da će proizvođači za nekoliko mjeseci produžiti postojeći sporazum o ograničenju opskrbe za 1,2 miliona barela dnevno ali bez dogovora o značajnijem smanjenju proizvodnje nafte.


RAJČEVIĆ NA KONVENCIJI SNSD Na lokalne izbore izlazimo pod sloganom "Okupljanje za Srpsku" - Srpskainfo\nSNSD na lokalne izbore izlazi pod sloganom "Okupljanje za Srpsku", rekao je danas šef Izbornog štaba SNSD-a Srđan Rajčević.\nFOTO: FOTO: SNSD\n“SA OPTIMIZMOM ČEKAMO REZULTATE” Aktivisti PDP prikupljaju podatke o izlaznosti birača (VIDEO)\n– Epidemija virusa korona ostavlja ekonomske, zdravstvene i druge posljedice i stavlja naše društvo u depresiju. Uprkos virusu koji ne dozvoljava okupljanje moramo to da učinimo i zato je slogan naše kampanje za lokalne izbore “Okupljanje za Srpsku” – rekao je Rajčević na Konvenciji SNSD-a u Banjaluci.\n– Sa tim potencijalom ulazimo u ovu izbornu bitku – rekao je Rajčević i poručio biračima da će druge stranke nuditi razne ciljeve, ali imaju na umu da je SNSD najjača opcija na političkom nebu koja može ispuniti svoja obećanja.\nSNSD je danas pustio u upotrebu novi sajt koji nosi ime slogana za ovogodišnje lokalne izbore www.okupljanjezasrpsku.org.\nNa ovom sajtu građani, između ostalog, mogu da nađu sve podatke o kandidatima SNSD kao i informacije o aktivnostima stranačkog vrha u narednom periodu.\nPolitika konvencija snsdlokalni izbori 2020.Srđan Rajčević\n“NAŠ IZBOR JE SRPSKA” SNSD najavio kampanju “Okupljanje za Srpsku” (VIDEO)\nPRIJAVLJENE PO TRI STRANKE U ovim opštinama je najmanje zainteresovanih za lokalne skupštine


Rusko „oružje sudnjeg dana“ seje strah na Zapadu – VIDEO | WebTribune\nнедеља, 19 новембар, 2017\nDOK SU GA VODILI U HAG PORUČIO ČEDI JOVANOVIĆU: Pozovite ovu ženu da vam pomogne inače ste propali …\nRusija napravila novi model minobacača koji ispaljuje nuklearne mine\n8 činjenica koje dokazuju da paralelni univerzum postoji\n“CRNE UDOVICE”: Tajni plan uništenja Rusije\nŠOKANTNA PORUKA “DUBOKE DRŽAVE” PREDSEDNIKU: General neće poslušati Trampovu naredbu za nuklerani udar …\nRUSKE TAJNE SLUŽBE UPOZORILE: Za Božić i Novu godinu u EU i SAD teroristi će početi napade\nPRAVO POREKLO EU: Ko je tajnim operacijama pretvorio Evropu u federalnu državu\nHome SPEKTAR Rusko „oružje sudnjeg dana“ seje strah na Zapadu – VIDEO\nRusko „oružje sudnjeg dana“ seje strah na Zapadu – VIDEO\nPosted date: октобар 28, 2016 In: SPEKTAR\n„Zastrašujuća raketa“, „maskirani đavo“, „nuklearni pakao“ samo su neki od epiteta kojim zapadni mediji opisuju novu rusku interkontinentalnu balističku raketu. Britanski eksperti tvrde da će ona biti u stanju da „u sekundi uništi celu jednu zemlju“.\nDo „eksplozije“ u zapadnim medijima došlo je nakon što je Rusija objavila ekskluzivne fotografije najvećeg ikada ruskog nuklearnog projektila, koji je u razvoju od 2009. godine. Zapadni vojni eksperti navode da je „Sarmat“ najveća raketa koju je čovek ikada napravio, kao i da Vašington „nema čime da joj parira“.\nZapad je, doduše, do sada smirivalo to što je prethodnik „Sarmate“, čuveni „Vojvoda“, poprilično zastareo — razvoj prve modifikacije tog projektila počeo je još 1969. godine, a poslednju verziju te balističke interkontinentalne rakete sovjetska armija je preuzela na korišćenje krajem osamdesetih godina prošlog veka. Godinama su na Zapadu strepeli i od „Vojvode“ — zbog ogromne moći nazvali su ga čak i „Satana“.\nPoslednjih godina, doduše, Zapad je ohrabrivalo to što se vek trajanja „ruskih đavolaka“ bližio kraju. Upravo zbog toga je vest o stvaranju nove rakete RS-28 „Sarmat“, koju zovu „naslednikom“ ili „sinom Satane“, postao za zapadne partnere Rusije veoma neprijatno iznenađenje. Nova raketa je, za razliku od „Vojvode“, koja je proizvođena na teritoriji Ukrajine, u potpunosti ruska.\nAli „Sarmat“ će biti još ubojitiji od „Vojvode“ — eksperti kažu da će prevazići prethodnika i po energetskoj efikasnosti, što će toj raketi omogućiti da pogađa ciljeve u bilo kojoj tački na svetu. Biće sposobna da se suprotstavi svemirskom ešalonu udarnih sredstava, a moći će da se lansira praktično sa svakog mesta i u svim pravcima.\n„Sarmat“ još nazivaju i „ubicom raketnih štitova“, jer su te rakete stanju da eskiviraju odbrambene radarske sisteme i da u jednom mahu unište površinu veličine Francuske ili Teksasa.\nStručnjak za rakete, ruski general-major u penziji Vladimir Vasiljenko, za Sputnjik je objasnio da se tokom pravljenja rakete „Sarmat“ vodilo računa o tome da i Amerikanci razvijaju svoj sistem protivraketne odbrane i da novi projektil mora biti jači i pametniji od protivničkog.\nU Moskvi kažu i da će nova raketa moći da leti preko Severnog i Južnog pola, odakle niko ne očekuje napad, i gde niko i ne pravi protivraketni „kišobran“. Konstruktori navode da se „Sarmat“ ne obazire na protivraketnu odbranu: „Neće je ni primetiti“.\nBritanski tabloid „Dejli miror“ pisao je da će najnovije rusko nuklearno oružje „uneti strah u srca vojnih rukovodstava zapadnih zemalja“, pošto postojeće vojne tehnologije, kako je navedeno, „apsolutno nisu u stanju da ga zaustave“.\n„Prema nezvaničnim pričama, raketni sistem ’Sarmat‘ najmoćniji je od svih koji su ikada napravljeni“, navodi se u članku.\nOčekuje se da raketa bude u stanju da ponese i do 10 teških bojevih glava, ili 16 lakih, ili kombinaciju bojevih glava i kontramera za savladavanje neprijateljske raketne odbrane. Balistička interkontinentalna raketa „Sarmat“ ima domet od najmanje 10.000 kilometara, maksimalnu brzinu od sedam kilometara u sekundi, teža je od 100 tona i ima pogon na tečno gorivo.\nU očekivanju da se nova raketa pojavi, mnogi inostrani vojni stručnjaci kažu da ih najviše brine mogućnost da RS-28, naoružan projektom 4202, ruskom hipersoničnom jedrilicom-nosačem bojevih glava, nakon odvajanja od rakete-nosača, može da ubrza od 7 do 12 maha i bukvalno postane hipersonična krstareća raketa. Očekuje se da će Rusija staviti „Sarmat“ u operativnu upotrebu do kraja 2018. godine i da će nakon što bude dovršen verovatno biti razmešten na lokacije u Sibiru.\nNeki ruski izvori su precizirali da će sistem biti baziran u ukopanim lansirnim silosima i stacioniran u Užurskoj raketnoj diviziji i pozicionom rejonu Dombarovski.\nRuski eksperti kažu da će „Sarmat“ poslužiti kao efikasan odgovor na američko razmeštanje protivraketne odbrane u blizini ruske granice, ali i za projekte kao što su „Brzi globalni udar“ — inicijativu Pentagona za savladavenje strateškog odvraćanja potencijalnog neprijatelja uz upotrebu masovnog lansiranja konvencionalnih krstarećih raketa.\nEksperti ističu da ovako perspektivne rakete, kao što su „Sarmat“ ili „Barguzin“, garantuju efikasan i pouzdan odgovor bilo kojem agresoru koji se usudi da protiv Rusije primeni oružje za masovno uništenje.\nRuski Državni raketni biro „Makejev“, koji je objavio kako izgleda balistička raketa RS-28 „Sarmat“, u propratnom tekstu je ukazao da „Sarmat“ treba da obezbedi „garantovano nuklearno obuzdavanje protivnika“ ruskim strateškim snagama. Nakon što je fotografija nove rakete objavljena, nekoliko najtiražnijih zapadnih medija počelo je širi paniku i svojim čitaocima „uteruje strah u kosti“.\n„Eksperti upozoravaju da će Putinova ’Satana‘ moći da satre sa lica zemlje istočnu obalu Amerike za samo nekoliko minuta ukoliko počne Treći svetski rat“, navodi britanski „San“, plašeći ljude „ruskim nuklearnim paklom“. Tabloid je preneo i komentar američkog autora Pola Krejga Robertsa, koji je ranije pisao o tome da samo jedna bojeva glava može da uništi skoro ceo Njujork, a pet ili šest — celu Istočnu obalu SAD.\nBritanski „Dejli mejl“ navodi da je raketa „najozbiljnije upozorenje Zapadu“. „’Sarmat‘ neće izbrisati sa lica zemlje samo američku istočnu obalu, već Englesku i Vels, i to 2.000 puta moćnijom bombom od onih koje su bačene na Hirošimu i Nagasaki“, glasi jedan od tekstova u tom listu.\nAmerički „Njujork post“ tvrdi da je nuklearna raketa „Satana“ u stanju da stvori „pakao na zemlji“. „Rusko nuklearno oružje je ’zamaskirani đavo‘“, navodi se u tekstu visokotiražnog njujorškog lista.\nNaučnici pronašli 19 segmenata neljudske DNK u ljudskom genomu\nToliko o sankcijama: Rusija povećala proizvodnju mlečnih proizvoda za 26% od uvođenja embarga na hranu\nOva moćna kombinacija može izlečiti većinu bolesti\nTA VELIKA MORALNOST NEMACA: Dok sa Rusima prave veliki biznis i “Severni tok 2” za Srbe uslov da se udalje od Rusije\nZAPREPAŠĆUJUĆI PREOKRET: Nevidljivi F-117 srušen iznad Srbije jer su Rusi tajno dopremili OVO …\nNAJNOVIJA VEST: Žandarmerija hitno prebačena sa juga Srbije na granicu sa Republikom Srpskom\nOvaj tajni sastojak u sokovima je veoma štetan\nTužilaštvo za organizovani kriminal podiglo optužnicu protiv Nebojše Čovića\nOBISTINJUJE SE PROROČANSTVO BABA VANGE: Evropa će nestati 2016.\nŠojgu najavio novo nuklearno naoružanje na granicama Rusije\nOVAJ RUS JE NAJBOLJI SNAJPERISTA U ISTORIJI: Nemci su zbog njega izgubili bitku kod Staljingrada – VIDEO


Da li se Đukanovićevoj vladavini bliži kraj? 'Koverat' omča oko vrata\nB92\t03.03.2019 12:18\nMesec i po dana je prošlo od objavljivanja snimka o aferi "koverat", koja potresa Crnu Goru, a u koju su umešani biznismen Duško Knežević i Milo Đukanović.\nHrvatski portal Index podseća na to ko je aktulni šef crnogorske države, uz konstataciju da se čini, da se bliži kraj 30 godišnjice Đukanovićeve vladavine.\nĐukanović je, podseća portal, došao na vlast u Crnoj Gori krajem osamdesetih godina prošlog veka kao mladi i perspektivni kadar koji je u "jogurt revoluciji" s Momirom Bulatovićem preuzeo vlast u tadašnjoj najmanjoj jugoslavenskoj republici usmerivši se na savezništvo sa Slobodanom Miloševićem i Srbijom.\nAli u drugoj polovini 90-tih Đukanović - koji je bio na poziciji premijera - počinje se udaljavati od Miloševića i Momira Bulatovića, pobedjuje na nizu izbora za poziciju predsednika ili premijera i Crnu Goru okreće prema Zapadu, piše Index.\nĐukanović - koji je za predsednika izabran opet u aprilu 2018. godine - je već godinama optuživan za šverc, korupciju, klijentelizam, pogodovanje i razne druge nezakonite radnje, a sada je u javnost isplivao i snimak koji bi višedecenjskog, kako se navodi, vladara Crne Gore mogla dokrajčiti.\nU objavljeni snimak o aferi "koverat", portal Index navodi da Crnu Goru potresa afera Atlas u koju su upetljani Đukanović i verovatno najbogatiji crnogorski tajkun Duško Knežević, nekada Đukanovićev saveznik, a danas žestoki protivnik.\nKnežević je iz Londona objavio niz dokumenata protiv predsednika Crne Gore Đukanovića kojem je, kako tvrdi, pokrivao dugove na karticama, plaćao odmor u Dubaiju, te garantovao za njegove kredite.\nTajkun Knežević je objavio i snimak na kojoj bivši gradonačelnik Podgorice, a sada generalni sekretar Predsedništva Crne Gore, Slavoljub Stijepović, od Kneževića uzima kovertu s 97.000 evra uoči lokalnih i parlamentarnih izbora 2016.\nPortal piše da se sve to događa u širem kontekstu velikih protesta protiv Đukanovićeve vlasti te se čini da je Crnogorcima konačno prekipelo kada je reč o "muljažama njihovog višedecenijskog lidera".


Potpredsednik Vlade Rusije u Beogradu: Srbija ostaje ključni partner na Balkanu i u Evropi - Sputnjik Srbija\n19:26 06 Jun 2020\nPotpredsednik Vlade Rusije u Beogradu: Srbija ostaje ključni partner na Balkanu i u Evropi\n20:58 06.03.2019 (osveženo 21:02 06.03.2019) Preuzmite kraći link\nPrvi potpredsednik Vlade Srbije i ministar spoljnih poslova Ivica Dačić, kao kopredsedavajući Međuvladinog komiteta za trgovinu, ekonomsku i naučno-tehničku saradnju između Republike Srbije i Ruske Federacije, sastao se danas sa potpredsednikom Vlade Ruske Federacije Jurijem Borisovom, kopredsedavajućim Međuvladinog komiteta sa ruske strane.\nNa sastanku koji je održan u užem formatu, uoči sutrašnjeg 17. plenarnog zasedanja Međuvladinog komiteta, razmatrani su potencijali za saradnju u oblastima energetike, industrije, transporta i infrastrukture, saopštilo je Ministarstvo spoljnih poslova Republike Srbije.\nU saopštenju se navodi da je na sastanku bilo reči i o aktuelnom stanju u bilateralnim odnosima dveju zemalja, a posebno je izraženo obostrano zadovoljstvo zbog rastućeg obima ekonomske saradnje i činjenice da je trgovinska razmena premašila tri milijarde dolara u 2018. godini.\nSastanak srpske i ruske delegacije\nOtvarajući sastanak, Borisov je izjavio da je planirano da se na sastanku razgovara o daljim praktičnim koracima u okviru velikih investicionih projekata, infrastrukturnih inicijativa i inicijativa u oblasti energetike, transporta i industrije, koje su solidna osnova za dugoročnu saradnju.\nPrema njegovim rečima, rusko-srpski odnosi se tradicionalno razvijaju u duhu uzajamnog poverenja i imaju „zaista strateški karakter“.\n„Srbija je bila i ostaje ključni trgovinsko-ekonomski partner Rusije na Balkanu i u Evropi. Visoko cenimo dinamiku bilateralnog dijaloga na svim nivoima“, istakao je Borisov.\nOn je dodao da je poseta predsednika Rusije Vladimira Putina Srbiji u januaru ove godine predstavljala značajan momenat u razvoju bilateralnih odnosa. „Potvrđujem stav ruske strane za doslednom realizacijom sporazuma koje su postigli naši lideri. Glavni zadatak (međuvladinog) odbora je da ovim sporazumima dâ dodatni praktični impuls“, precizirao je Borisov.\nSa svoje strane, Dačić je naveo da srpska strana želi da jača strateško partnerstvo sa Rusijom, kako bi se ono razvijalo u svim oblastima bilateralne saradnje.


Narko-mafija – GLAS SRBIJE\nBivša državna sekretarka MUP Dijana Hrkalović, navodno je slala provokativne fotografije saradnicima, ali i ljudima iz kriminalnog miljea. Nakon što su procurile njene slike u čipkastom donjem vešu i halterima, sada su se pojavile i njene slike sa ženama. Kako se vidi na fotografijama, Hrkalovićeva pozira nasmejana, dok crnka pored nje ispruženog jezika pokušava da dodirne njeno lice. Očigledno je da se aludira…\nAktuelno, Hronika, VestiDijana Hrkalović, Narko-mafija\nDijana Hrkalović se sastajala s Veljkom Belivukom u policijskoj vili i davala mu lažne izveštaje o svojim suparnicima, ubeđujući ga da njemu rade o glavi i da ih treba ukloniti Dijana Hrkalović, bivša državna sekretarka, navodno je iz dosade i mržnje naređivala ubistva osoba koje su joj na bilo koji način stajale na put. Njen glavni čovek za prljave poslove…\nAktuelno, Hronika, Priča dana, VestiDijana Hrkalović, Narko-mafija, Radoje Zvicer, Velja Nevolja\nPripadnici MUP-a, Službe za borbu protiv organizovanog kriminala, u saradnji sa Tužilaštvom za organizovani kriminal, uhapsili su članove organizovane kriminalne grupe „Principi“ S. R. (1988) i D. M. (1989), zbog postojanja osnova sumnje da su izvršili krivična dela teško ubistvo nad N. M. i Z. R. prošle godine. S. R. se tereti da je, zajedno sa V. B, M. M,…\nAktuelno, EKSKLUZIVNO, Hronika, VestiNarko-mafija, Velja Nevolja\nARSEN Aćimović (40), sin Draška Aćimovića, poznatog estradnog novinara, publiciste i autora TV emisije „Pod sjajem zvezda“ uhapšen je zbog posedovanja 500 grama marihuane. Policija je upala u njegov stan na Banjici tako što je razvalila vrata, a posle pretresa je nađeno oko 500 grama droge. Aćimović je priveden u stanicu policije zbog sumnje da je trgovao drogom. Određeno mu…\nAktuelno, EKSKLUZIVNO, Hronika, VestiArsen Aćimović, Draško Aćimović, Narko-mafija\nRadoje Zvicer, vođa crnogorskog narko-klana koji je poručivao ubistva Veljku Belivuku zvanom Velja Nevolja, poslednji put je lociran pre nekoliko dana u Brazilu. Prema operativnim podacima Zvicer je preko Bosne i Hercegovine napustio Balkan, a potom mu je, kako se sumnja do Južne Amerike, jedna stanica bila Španija. Srbija je za Radojem Zvicerom raspisala međunarodnu crvenu poternicu. Prema nezvaničnim podacima Zvicera u…


Politika: Državni vrh uskoro o Kosmetu - BalkaniYUm.TV '); } //]]>\nDržavni vrh uskoro o Kosmetu\nPrvi potpredsednik Vlade Srbije Aleksandar Vučić najavio da će državni vrh u avgustu razgovarati o Kosovu i Metohiji kako bi se o tom pitanju postigao konsenzus. Vučić je rekao i da će na sednici Vlade Srbije u četvrtak biti izabran novi direktor BIA.\nMinistar odbrane i prvi potpredsednik Vlade Srbije Aleksandar Vučić izjavio je da očekuje da u avgustu predstavnici Vlade Srbije, državnog vrha i parlamentarnih političkih stranaka razgovaraju o Kosovu, kako bi se postigao nacionalni konsenzus o toj temi.\n"Posle toga, sledi vruć mesec septembar u kojem nas očekuje nastavak dijaloga Beograda i Prištine i veći pritisak nego što je trenutno", rekao je Vučić novinarima u Generalštabu Vojske Srbije.\nMinistar Aleksandar Vučić je istakao i da Srbija neće biti član nijednog vojnog saveza, ali da će kao član Partnerstva za mir nastaviti da razvija saradnju predviđenu tim partnerstvom, poštujući Ustav i skupštinsku deklaraciju o vojnoj neutralnosti.\nVučić je danas, prvi put od stupanja na dužnost ministra odbrane, posetio Generalštab Vojske Srbije u Beogradu gde ga je dočekala počasna četa jedinice Garde, a prisustvovao je i Kolegijumu Generalštaba.\nPrema njegovim rečima, u Vojsci Srbije i Ministarstvu odbrane biće određenih kadrovskih promena, ali su on i predsednik Srbije Tomislav Nikolić zadovoljni načinom na koji posao obavlja načelnik Generalštaba Ljubiša Diković.\n"Ne žurimo sa kadrovskim promenama jer prvo želimo da se upoznamo sa situacijom i ljudima, ali će određenih izmena biti", rekao je on i dodao da ni on ni Nikolić neće nametati kadrovska rešenja.\n"Nije naš posao da namećemo rešenja zato što nam se neko dopada, ili zato što je bliži jednoj ili drugoj partiji. To nije naš posao. Naš posao je da obezbedimo da vojska može da obavlja svoj posao i da njeni pripadnici pristojno žive", poručio je Vučić.\nPrema njegovim rečima, očekuje se da na toj smotri avijacije učestvuje najveći broj aviona u izložbenom i letačkom programu koji će biti otvoren za sve građane. Na mitingu će biti promovisan i novi školski avion Lasta.\nOn je rekao da će kao ministar odbrane nastojati da poboljša odbrambene kapacitete Vojske Srbije, kao i socijalni položaj njenih pripadnika.\n"Svi pripadnici vojske očekuju od ministra da, zajedno sa saradnicima, čuva svoju vojsku i da zajedno jača njene odbrambene kapacitete i sve drugo što je potrebno u savremenim uslovima", rekao je Diković i dodao da će ministra Vučića upoznati sa organizacijom i osnovnim zadacima Vojske Srbije, kao i sa oficirima na ključnim dužnostima.


PSŽ stao uz Nejmara - Sportske.net\nTema o kojoj će se tek pričati u Francuskoj...\nDrakonska kazna za Nejmara, zbog ovakve je jednom već hteo da ode!"Le Classique" – Fudbal je najmanje bitan!Zvanično, PSŽ predstavio novo pojačanje!Liga 1 - Čudo u Lensu, novajlija bacio na kolena Pari Sen Žermen!"Faraon" se vraća u velikom stilu, Parižani dobili jaku konkurenciju!\nFudbalski klub Pari Sen Žermen snažno je danas podržao tvrdnje svog igrača Nejmara da ga je defanzivac Olimpika iz Marseja vredjao na rasnoj osnovi tokom prvenstvene utakmice.\nPari Sen Žermen je naveo da se raduje istrazi koje će sprovesti Fracuska liga o dešavanjima na utakmici koja se sinoć igrala na Parku Prinčeva.\nSudija je pokazao 17 kartona, od kojih pet crvenih zbog tuče igrača u nadoknadi vremena.\nOsim Nejmara, koji je udario u glavu defanzivca Olimpika Alvara Gonzalesa, isključeni su njegovi saigrači Leandro Paredes i Lajvin Kurzava, kao i fudbaleri marsejskog kluba Žordan Amavi i Dario Benedeto.\nKada je izlazio sa terena Nejmar je rekao četvrtom sudiji da ga je Gonzales vredjao na rasnoj osnovi. On je posle toga istu izjavu ponovio u kameru, a zatim je na društvenim mrežama napisao da žali što nije Gonzalesa udario u lice.\nOlimpik je sinoć pobedio sa 1:0.


To znači da se do pronalaženja trajnog rešenja na visokom nivou režim stikera nastavlja, rekao je Petković novinarima u Briselu.\nPetković je naveo da je u Briselu razgovarao sa prištinskom stranom i da je ogromna pažnja bila posvećena pitanju registarskih tablica.\n"Hoću da prenesem svim građanima Srbije i Srbima na KiM pred vaskršnjim praznicima da svi treba da budu mirni i da niko ne treba da brine", naveo je Petković.\nU Briselu su razgovarali glavni pregovarači u dijalogu Beograda i Prištine o pronalaženju rešenja za registarske tablice.\nNa sastanku delegacije Beograda sa evropskim posrednikom Miroslavom Lajčakom bilo je reči o i Zajednici srpskih opština, nestalim, energetici...